title: 2010/124/: Deċiżjoni tal-Kunsill tal- 25 ta' Frar 2010 dwar ir-regoli ta' funzjonament tal-Kumitat previst fl-Artikolu 255 tat-Trattat dwar il-Funzjonament tal-Unjoni Ewropea

text:
               27.2.2010

               MT

               Il-Ġurnal Uffiċjali tal-Unjoni Ewropea

               L 50/18

         DEĊIŻJONI TAL-KUNSILL
   tal-25 ta' Frar 2010
   dwar ir-regoli ta' funzjonament tal-Kumitat previst fl-Artikolu 255 tat-Trattat dwar il-Funzjonament tal-Unjoni Ewropea
   (2010/124/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 255(2) tiegħu,
   Wara li kkunsidra l-inizjattiva tal-Qorti tal-Ġustizzja tal-11 ta' Jannar 2010,
   Billi:

               (1)

               L-imħallfin u l-avukati ġenerali tal-Qorti tal-Ġustizzja u tal-Qorti Ġenerali għandhom jinħatru bi qbil komuni mill-gvernijiet tal-Istati Membri, wara konsultazzjoni ta' kumitat responsabbli li jagħti parir dwar jekk il-kandidati humiex adatti biex iwettqu d-dmirijiet ta’ mħallef u ta' avukat ġenerali. Dan il-kumitat għandu jinkludi seba' persuni magħżula minn fost membri preċedenti tal-Qorti tal-Ġustizzja u tal-Qorti Ġenerali, membri ta' qrati supremi nazzjonali u avukati ta' kompetenza rikonoxxuta, li wieħed minnhom għandu jiġi propost mill-Parlament Ewropew.

               (2)

               Għalhekk għandhom jiġu stabbiliti r-regoli ta' funzjonament ta’ dan il-Kumitat,

         ADOTTA DIN ID-DEĊIŻJONI:
   Artikolu 1
   Ir-regoli ta' funzjonament tal-Kumitat previst fl-Artikolu 255 tat-Trattat dwar il-Funzjonament tal-Unjoni Ewropea huma mniżżlin fl-anness għal din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fl-1 ta' Marzu 2010.
   Artikolu 3
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, il-25 ta’ Frar 2010.

            Għall-Kunsill

            Il-President

         A. PÉREZ RUBALCABA

      ANNESS

         REGOLI DWAR IL-FUNZJONAMENT TAL-KUMITAT PREVIST FL-ARTIKOLU 255 TAT-TRATTAT DWAR IL-FUNZJONAMENT TAL-UNJONI EWROPEA

      1.   Missjoni

      Il-kumitat għandu jagħti opinjoni dwar l-idoneità tal-kandidati li jaqdu d-dmirijiet ta’ Mħallef u ta’ Avukat Ġenerali tal-Qorti tal-Ġustizzja u tal-Qorti Ġenerali qabel ma l-gvernijiet tal-Istati Membri jagħmlu n-nomini skont l-Artikoli 253 u 254 tat-TFUE.
      2.   Kompożizzjoni

      Il-Kumitat għandu jkun kompost minn seba' persuni magħżula minn fost membri preċedenti tal-Qorti tal-Ġustizzja u tal-Qorti Ġenerali, membri ta' qrati supremi nazzjonali u avukati ta' kompetenza rikonoxxuta, li wieħed minnhom għandu jiġi propost mill-Parlament Ewropew.
      3.   Tul tal-mandat

      Il-membri tal-kumitat għandhom jinħatru għal perijodu ta' erba' snin. Il-membri li l-funzjoni tagħhom tintemm qabel l-iskadenza ta' dan il-perijodu għandhom jiġu sostitwiti għall-bqija tal-mandat tagħhom.
      Il-mandat tal-membri tal-Kumitat jista' jiġġedded darba.
      4.   Presidenza u segretarjat

      Il-Kumitat għandu jkun ippresjedut minn wieħed mill-membri tiegħu, maħtur għal dan il-għan mill-Kunsill.
      Is-Segretarjat Ġenerali tal-Kunsill għandu jiżgura s-segretarjat tal-Kumitat. Huwa għandu jipprovdi l-assistenza amministrattiva meħtieġa għall-ħidma tal-Kumitat, inkluż fejn tidħol it-traduzzjoni tad-dokumenti.
      5.
            Quorum u deliberazzjonijiet

      Sabiex tinżamm laqgħa tal-kumitat huwa meħtieġ li minn tal-inqas ħamsa mill-membri tiegħu jkunu preżenti. Id-deliberazzjonijiet tiegħu għandhom isiru bil-magħluq.
      6.   Riferiment quddiem il-kumitat u talba għal informazzjoni addizzjonali

      Malli l-gvern ta' Stat Membru jipproponi kandidat, is-Segretarjat Ġenerali tal-Kunsill għandu jittrasmetti din il-proposta lill-President tal-Kumitat.
      Il-Kumitat jista' jitlob lill-gvern li jkun ippreżenta l-proposta ta' nomina sabiex jibagħtlu informazzjoni addizzjonali jew elementi oħra li fil-fehma tal-kumitat ikunu meħtieġa għad-deliberazzjonijiet tiegħu.
      7.   Seduta

      Ħlief fil-każ ta' proposta dwar it-tiġdid ta' mandat ta' Mħallef jew ta' Avukat Ġenerali, il-Kumitat għandu jisma' lill-kandidat waqt seduta li ma tkunx miftuħa għall-pubbliku.
      8.   Motivazzjoni u preżentazzjoni tal-opinjoni

      L-opinjoni mogħtija mill-Kumitat għandha tkun motivata. Il-motivazzjoni għandha tindika r-raġunijiet essenzjali li fuqhom il-Kumitat ikun ibbaża l-opinjoni tiegħu.
      L-opinjoni tal-kumitat għandha tintbagħat lir-rappreżentanti tal-gvernijiet tal-Istati Membri. Barra minn hekk, fuq talba mill-Presidenza, il-President tal-Kumitat għandu jippreżenta din l-opinjoni lir-rappreżentanti tal-gvernijiet tal-Istati Membri miġbura fi ħdan il-Kunsill.
      9.   Dispożizzjonijiet Finanzjarji

      Il-membri tal-Kumitat li jkunu meħtieġa joħorġu mill-post ta' residenza tagħhom sabiex jeżerċitaw il-funzjonijiet tagħhom għandhom jibbenefikaw minn rimbors tal-ispejjeż tagħhom u minn benefiċċju skont il-kundizzjonijiet previsti fl-Artikolu 6 tar-Regolament tal-Kunsill Nru 422/67/KEE tal-25 ta' Lulju 1967 li jistabbilixxi l-emolumenti tal-president u l-membri tal-Kummissjoni u tal-president, tal-imħallfin, tal-avukati ġenerali u tar-reġistratur tal-Qorti tal-Ġustizzja tal-Komunitajiet, kif ukoll tal-president, il-membri u r-reġistratur tal-Qorti tal-Prim'Istanza kif ukoll tal-president, il-membri u r-reġistratur għat-Tribunal għas-Servizz Pubbliku tal-Unjoni Ewropea (1).
      L-ispejjeż relattivi għandhom jitħallsu mill-Kunsill.

         (1)  ĠU 187, 8.8.1967. p. 1.


title: Deċiżjoni tal-Kunsill tad- 29 ta' Novembru 2004 li taħtar membru supplenti Spanjol tal-Kumitat tar-Reġjuni

text:
               7.6.2006

               MT

               Il-Ġurnal Uffiċjali ta’ l-Unjoni Ewropea

               243

         DEĊIŻJONI TAL-KUNSILL
   tad-29 ta' Novembru 2004
   li taħtar membru supplenti Spanjol tal-Kumitat tar-Reġjuni
   (2004/829/KE)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 263 tiegħu,
   Wara li kkunsidra l-proposta mill-Gvern Spanjol,
   Billi:

               (1)

               fit-22 ta' Jannar 2002 il-Kunsill adotta Deċiżjoni li taħtar il-membri u l-membri supplenti tal-Kumitat tar-Reġjuni (1),

               (2)

               post bħala membru supplenti tal-Kumitat tar-Reġjuni sar vakanti wara r-riżenja tas-Sur Alejandro FONT de MORA y TURÓN, notifikata lill-Kunsill fis-26 ta' Ottubru 2004,

         IDDEĊIEDA KIF ĠEJ:
   Artikolu Uniku
   Is-Sinjura Gema AMOR PEREZ, Consejera de Cooperación y Participación – Gobierno de la Comunidad Autónoma de Valencia, hija b'dan maħtura membru supplenti tal-Kumitat tar-Reġjuni minflok is-Sur Alejandro FONT de MORA y TURÓN għall-bqija tal-mandat tiegħu, li jkompli sal-25 ta' Jannar 2006.

      Magħmula fi Brussel, nhar id-29 ta' Novembru 2004.

            Għall-Kunsill

            Il-President

         L. J. BRINK HORST

      (1)  ĠU L 24, 26.1.2002, p. 38.


title: 2013/440/UE: Deċiżjoni tal-Kummissjoni tal- 20 ta’ Awwissu 2013 li ttemm il-proċediment anti-dumping li jikkonċerna l-importazzjonijiet ta’ tagħmir iwweldjat tarf ma’ tarf ta’ tubi u pajpijiet tal-azzar li ma jsaddadx, imlestija jew le, li joriġinaw mir-Repubblika Popolari taċ-Ċina u t-Tajwan

text:
               21.8.2013

               MT

               Il-Ġurnal Uffiċjali tal-Unjoni Ewropea

               L 223/13

         DEĊIŻJONI TAL-KUMMISSJONI
   tal-20 ta’ Awwissu 2013
   li ttemm il-proċediment anti-dumping li jikkonċerna l-importazzjonijiet ta’ tagħmir iwweldjat tarf ma’ tarf ta’ tubi u pajpijiet tal-azzar li ma jsaddadx, imlestija jew le, li joriġinaw mir-Repubblika Popolari taċ-Ċina u t-Tajwan
   (2013/440/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (KE) Nru 1225/2009 tat-30 ta’ Novembru 2009 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (1) (“ir-Regolament bażiku”), u b’mod partikolari l-Artikolu 9 tiegħu,
   Wara li kkonsultat il-Kumitat Konsultattiv,
   Billi:
   A.   PROĊEDURA

               (1)

               Fit-28 ta’ Settembru 2012, il-Kummissjoni Ewropea irċeviet ilment dwar l-allegat dumping dannuż ta’ tagħmir iwweldjat tarf ma’ tarf ta’ tubi u pajpijiet tal-azzar li ma jsaddadx, imlestija jew le, li joriġinaw mir-Repubblika Popolari taċ-Ċina (“RPĊ”), u t-Tajwan skont l-Artikolu 5 tar-Regolament bażiku mill-Kumitat tad-Difiża tal-Industrija tat-Tagħmir Iwweldjat Tarf ma’ Tarf tal-Azzar li Ma Jsaddadx tal-Unjoni Ewropea (“l-ilmentatur”) f’isem il-produtturi li jirrappreżentaw proporzjon ewlieni, f’dan il-każ aktar minn 25 % tal-produzzjoni totali tal-Unjoni ta’ tagħmir iwweldjat tarf ma’ tarf ta’ tubi u pajpijiet tal-azzar li ma jsaddadx.

               (2)

               L-ilment kien fih evidenza prima facie tal-eżistenza ta’ dumping u ta’ dannu materjali li rriżultat minnu, li tqies biżżejjed biex ikun iġġustifikat il-bidu ta’ proċedura ta’ anti-dumping.

               (3)

               Fl-10 ta’ Novembru 2012, il-Kummissjoni, wara konsultazzjoni mal-Kumitat Konsultattiv, ħabbret, permezz ta’ avviż maħruġ f’Il-Ġurnal Uffiċjali tal-Unjoni Ewropea
                   (2), il-bidu ta’ proċediment ta’ anti-dumping li jikkonċerna l-importazzjonijiet fl-Unjoni ta’ tagħmir iwweldjat tarf ma’ tarf ta’ tubi u pajpijiet tal-azzar li ma jsaddadx, imlestija jew le, li joriġinaw mir-Repubblika Popolari taċ-Ċina (“RPĊ”), u t-Tajwan.

               (4)

               Il-Kummissjoni avżat uffiċjalment bil-bidu tal-proċediment lill-esportaturi/produtturi fir-RPĊ u t-Tajwan, l-importaturi, l-utenti u xi assoċjazzjonijiet magħrufa li għandhom x’jaqsmu, l-awtoritajiet tar-RPĊ u l-produtturi kollha magħrufa tal-Unjoni. Il-partijiet interessati ngħataw l-opportunità li jagħtu l-fehmiet tagħhom bil-miktub u li jitolbu smigħ fil-limitu taż-żmien stabbilit fl-avviż tal-bidu.

               (5)

               Il-partijiet kollha interessati li talbu dan u wrew li kien hemm raġunijiet partikolari biex jinstemgħu ngħataw smigħ.

         B.   IRTIRAR TAL-ILMENT U TWAQQIF TAL-PROĊEDIMENT

               (6)

               Permezz tal-ittra tat-27 ta’ Ġunju 2013 indirizzata lill-Kummissjoni, l-ilmentatur irtira formalment l-ilment tiegħu.

               (7)

               Skont l-Artikolu 9(1) tar-Regolament bażiku, il-proċediment jista’ jintemm meta jiġi rtirat l-ilment, sakemm dan it-tmiem ma jmurx kontra l-interess tal-Unjoni.

               (8)

               L-investigazzjoni ma żvelat ebda konsiderazzjoni li turi li dan it-tmiem imur kontra l-interess tal-Unjoni. Għaldaqstant, il-Kummissjoni kkunsidrat li l-proċediment preżenti għandu jintemm. Il-partijiet interessati ġew mgħarrfa b’dan u ngħataw opportunità li jikkummentaw. Ma tressqu l-ebda kummenti li jiġġustifikaw li dan it-tmiem ma jkunx fl-interess tal-Unjoni.

               (9)

               Għaldaqstant, il-Kummissjoni tikkonkludi li l-proċediment anti-dumping li jikkonċerna l-importazzjoni fl-Unjoni ta’ tubi u pajpijiet tal-azzar li ma jsaddadx, imlestija jew le, li joriġinaw mir-RPĊ u t-Tajwan għandu jintemm,

         ADOTTAT DIN ID-DEĊIŻJONI:
   Artikolu 1
   Il-proċediment anti-dumping li jikkonċerna importazzjonijiet ta’ tagħmir iwweldjat tarf ma’ tarf ta’ tubi u pajpijiet tal-azzar li ma jsaddadx, imlestija jew le, li joriġinaw mir-Repubblika Popolari taċ-Ċina u t-Tajwan, li bħalissa jaqgħu taħt il-kodiċijiet NM 7307 23 10 u 7307 23 90, jintemm hawnhekk.
   Artikolu 2
   Din id-Deċiżjoni għandha tidħol fis-seħħ l-għada tal-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, l-20 ta’ Awwissu 2013.

            Għall-Kummissjoni

            Il-President

         José Manuel BARROSO

      (1)  ĠU L 343, 22.12.2009, p. 51.

      (2)  ĠU C 342, 10.11.2012, p. 2.


title: 2008/517/KE: Deċiżjoni tal-Parlament Ewropew ta' l-24 ta' April 2007 dwar il-kwittanza għall-implimentazzjoni tal-baġit ta' l-Aġenzija Ewropea għas-Sikurezza u s-Saħħa fuq ix-Xogħol għas-sena finanzjarja 2005

text:
               15.7.2008

               MT

               Il-Ġurnal Uffiċjali ta’ l-Unjoni Ewropea

               L 187/114

         DEĊIŻJONI TAL-PARLAMENT EWROPEW
   ta' l-24 ta' April 2007
   dwar il-kwittanza għall-implimentazzjoni tal-baġit ta' l-Aġenzija Ewropea għas-Sikurezza u s-Saħħa fuq ix-Xogħol għas-sena finanzjarja 2005
   (2008/517/KE)
   IL-PARLAMENT EWROPEW,
   wara li kkunsidra l-kotba finali annwali ta' l-Aġenzija Ewropea għas-Sikurezza u s-Saħħa fuq ix-Xogħol għas-sena finanzjarja 2005 (1),
   wara li kkunsidra r-rapport tal-Qorti ta' l-Awdituri dwar il-kotba finali annwali ta' l-Aġenzija Ewropea għas-Sikurezza u s-Saħħa fuq ix-Xogħol għas-sena finanzjarja 2005, flimkien mat-tweġibiet ta' l-Aġenzija (2),
   wara li kkunsidra r-rakkomandazzjonijiet tal-Kunsill tas-27 ta' Frar 2007 (5711/2007 – C6-0080/2007),
   wara li kkunsidra t-Trattat KE, u partikularment l-Artikolu 276 tiegħu,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikulari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 2062/94 tat-18 ta' Lulju 1994 li jwaqqaf l-Aġenzija Ewropea għas-Sikurezza u s-Saħħa fuq ix-Xogħol (4), u partikularment l-Artikolu 14 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju ta' qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 (5), u partikularment l-Artikolu 94 tiegħu,
   wara li kkunsidra l-Artikolu 71 u l-Anness V tar-Regoli ta' Proċedura tiegħu,
   wara li kkunsidra r-Rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A6-0105/2007),

               1.

               Jagħti l-kwittanza lid-Direttur ta' l-Aġenzija Ewropea għas-Sikurezza u s-Saħħa fuq ix-Xogħol għall-implimentazzjoni tal-baġit ta' l-Aġenzija għas-sena finanzjarja 2005;

               2.

               Jagħti l-osservazzjonijiet tiegħu fir-riżoluzzjoni hawn taħt;

               3.

               Jagħti istruzzjonijiet lill-President tiegħu sabiex jgħaddi din id-deċiżjoni, u r-riżoluzzjoni li tagħmel parti integrali minnha, lid-Direttur ta' l-Aġenzija Ewropea għas-Sikurezza u s-Saħħa fuq ix-Xogħol, lill-Kunsill, lill-Kummissjoni u lill-Qorti ta' l-Awdituri sabiex dawn jippubblikawhom fil-Ġurnal Uffiċjali ta' l-Unjoni Ewropea (Serje L).

            Il-President

         Hans-Gert PÖTTERING

            Is-Segretarju Ġenerali

         Harald RØMER

      (1)  ĠU C 266, 31.10.2006, p. 19.

      (2)  ĠU C 312, 19.12.2006, p. 24.

      (3)  ĠU L 248, 16.9.2002, p. 1. Ir-Regolament kif emendat bir-Regolament (KE, Euratom) Nru 1995/2006 (ĠU L 390, 30.12.2006, p. 1).

      (4)  ĠU L 216, 20.8.1994, p. 1. Ir-Regolament kif emendat l-aħħar bir-Regolament (KE) Nru 1112/2005 (ĠU L 184, 15.7.2005, p. 5).

      (5)  ĠU L 357, 31.12.2002, p. 72.
    ---documentbreak---

               15.7.2008

               MT

               Il-Ġurnal Uffiċjali ta’ l-Unjoni Ewropea

               L 187/115

         RIŻOLUZZJONI TAL-PARLAMENT EWROPEW
   ta' l-24 ta' April 2007
   b'osservazzjonijiet li jiffurmaw parti integrali tad-deċiżjoni dwar il-kwittanza għall-implimentazzjoni tal-baġit ta' l-Aġenzija Ewropea għas-Sikurezza u s-Saħħa fuq ix-Xogħol għas-sena finanzjarja 2005
   IL-PARLAMENT EWROPEW,
   wara li kkunsidra l-kotba finali annwali ta' l-Aġenzija Ewropea għas-Sikurezza u s-Saħħa fuq ix-Xogħol għas-sena finanzjarja 2005 (1),
   wara li kkunsidra r-rapport tal-Qorti ta' l-Awdituri dwar il-kotba annwali ta' l-Aġenzija Ewropea għas-Sikurezza u s-Saħħa fuq ix-Xogħol għas-sena finanzjarja 2005, flimkien mat-tweġibiet ta' l-Aġenzija (2),
   wara li kkunsidra r-rakkomandazzjonijiet tal-Kunsill tas-27 ta' Frar 2007 (5711/2007 – C6-0080/2007),
   wara li kkunsidra t-Trattat KE, u partikularment l-Artikolu 276 tiegħu,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikulari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 2062/94 tat-18 ta' Lulju 1994 li jwaqqaf l-Aġenzija Ewropea għas-Sikurezza u s-Saħħa fuq ix-Xogħol (4), u partikularment l-Artikolu 14 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju ta' qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 (5), u partikularment l-Artikolu 94 tiegħu,
   wara li kkunsidra l-Artikolu 71 u l-Anness V tar-Regoli ta' Proċedura tiegħu,
   wara li kkunsidra r-Rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A6-0105/2007),

               A.

               billi l-Qorti ta' l-Awdituri qalet li hija kisbet assigurazzjoni raġjonevoli li l-kontijiet annwali għas-sena finanzjarja li ntemmet fil-31 ta' Diċembru 2005 kienu affidabbli u li t-tranżazzjonijiet li jaqgħu taħthom, fis-sħuħija tagħhom, kienu legali u regolari,

               B.

               billi fis-27 ta' April 2006 il-Parlament ta' kwittanza lid-direttur rigward l-implimentazzjoni tal-baġit ta' l-Aġenzija għas-sena finanzjarja 2004 (6) u fir-riżoluzzoni li takkumpanja d-deċiżjoni tal-kwittanza tal-Parlament; inter alia

                           —

                           jilqa' t-tnaqqis miksub fil-fondi trasferiti;

                           —

                           iħeġġeġ lill-Aġenzija biex kemm jista' jkun malajr tistabbilixxi regoli dettaljati għall-implimentazzjoni tar-regolament finanzjarju l-ġdid tagħha u proċeduri ta' kontroll intern li jkunu bbażati fuq l-analiżi tar-riskju;

                           —

                           jinsisti li l-Aġenzija tirrispetta r-regoli dwar id-dewmien tal-kuntratti qafas;

                           —

                           jistenna li fil-futur l-Aġenzija tinkludi l-bilanċji negattivi fl-aħħar tas-sena u li temenda l-baġits għas-sena finanzjarja li jmiss;

         Punti ġenerali dwar il-maġġoranza ta' Aġenziji ta' l-UE li jirrikjedu kwittanza individwali

               1.

               Jaħseb li n-numru dejjem jikber ta' Aġenziji tal-Komunità u l-attivitajiet ta' xi wħud minnhom ma jidhirx li jiffurmaw parti minn qafas ta' politika ġenerali, u li l-mandati ta' xi Aġenziji mhux dejjem jirriflettu l-bżonnijiet reali ta' l-Unjoni jew l-istennijiet taċ-ċittadini, u jinnota li f'termini ġenerali l-Aġenziji mhux dejjem ikollhom immaġini tajba jew stampa tajba;

               2.

               Jistieden għalhekk lill-Kummissjoni sabiex tiddefinixxi qafas ta' politika ġenerali għat-twaqqif ta' Aġenziji Komunitarji ġodda u sabiex tippreżenta studju dwar l-ispejjeż u l-benefiċċji qabel ma titwaqqaf aġenzija ġdida, filwaqt illi toqgħod attenta li tevita rduppjar fl-attiviatjiet bejn l-Aġenziji jew mal-mandati ta' organizzazzjonijiet Ewropej oħra;

               3.

               Jistaqsi lill-Qorti ta' l-Awdituri biex tagħti l-opinjoni tagħha rigward l-istudju dwar ir-relazzjoni bejn il-benefiċċju u l-ispejjeż qabel il-Parlament jieħu deċiżjoni;

               4.

               Jistieden lill-Kummissjoni biex kull ħames snin tippreżenta studju dwar il-valur miżjud ta' kull Aġenzija eżistenti; Jistieden lill-istituzzjonijiet relevanti, fil-każ ta' evalwazzjoni negattiva tal-valur miżjud ta' Aġenzija, sabiex jieħdu l-passi kollha meħtieġa billi jifformolaw mill-ġdid il-mandat ta' dik l-Aġenzija jew billi jagħlquha;

               5.

               Tenut kont tan-numru dejjem jikber ta' aġenziji ta' regolamentazzjoni, jiddeplora l-fatt li n-negozjati fir-rigward tal-proġett ta' ftehima interistituzzjonali għal kwadru ta' dawn l-aġenziji għadhom ma ntemmux u jistieden lis-servizzi kompetenti tal-Kummissjoni sabiex jagħmlu dak kollu li jistgħu, flimkien mal-Qorti ta' l-Awdituri, sabiex din il-ftehima tiġi konkluża malajr;

               6.

               Jinnota li r-responsabiltà baġitarja tal-Kummissjoni titlob li jsiru konnessjonijiet iktar stretti bejn l-Aġenziji u l-Kummissjoni; jitlob lill-Kummissjoni u lill-Kunsill sabiex jieħdu l-passi kollha neċessarji sabiex jagħtu lill-Kummissjoni minoranza li tibblokka fl-entitajiet ta' sorveljanza ta' l-Aġenziji ta' regolamentazzjoni sal-31 ta' Diċembru 2007 u sabiex jipprovdu għal din il-minoranza sa mill-bidu meta jkunu qed jitwaqqfu Aġenziji ġodda;

               7.

               Jistieden mill-Qorti ta' l-Awdituri biex toħloq kapitlu ieħor fir-Rapport Annwali tagħha, li jkun dwar l-Aġenziji li għandhom jingħataw kwittanza skond il-kontijiet tal-Kummissjoni sabiex ikun hemm stampa aktar ċara ta' l-użu tal-fondi ta' l-UE mill-Aġenziji;

               8.

               Ifakkar il-prinċipju skond liema l-Aġenziji kollha tal-Komunitŕ, kemm jekk issussidjati kif ukoll jekk le, huma suġġetti għal kwittanza mill-Parlament, anke meta jkun hemm awtoritŕ ta' kwittanza minħabba t-testi kostituttivi tagħhom;

               9.

               Jistieden lill-Qorti ta' l-Awdituri tagħmel verifiki tal-prestazzjoni għall-Aġenziji kollha u tirrapporta lura lill-kumitati relevanti tal-Parlament, inkluż lill-Kumitat għall-Kontroll tal-Baġit;

               10.

               Jinnota li n-numru ta' Aġenziji qiegħed dejjem jikber u li, bi qbil mar-responsabiltà politika tal-Kummissjoni għat-tħaddim ta' l-Aġenziji, li tmur ferm oltre s-sempliċi appoġġ loġistiku, hemm bżonn saħansitra ikbar li d-Direttorati Ġenerali tal-Kummissjoni inkarigati mit-twaqqif u l-monitoraġġ ta' l-Aġenziji jiżviluppaw approċċ komuni għall-Aġenziji; iqis li struttura simili għal dik maħluqa mill-Aġenziji għall-koordinament fost id-DGs konċernati jkun mod pragmatiku lejn metodu komuni tal-Kummissjoni rigward il-kwistjonijiet kollha relatati ma' l-Aġenziji;

               11.

               Jistieden lill-Kummissjoni biex ittejjeb l-appoġġ amministrattiv u tekniku għall-Aġenziji, filwaqt li tiġi meqjusa l-kumplessità dejjem akbar tar-regoli amministrattivi u problemi tekniċi tal-Komunità;

               12.

               Jinnota n-nuqqas ta' korp dixxiplinarju fl-Aġenziji kollha tal-Komunitŕ, u jitlob lill-Kummissjoni sabiex tieħu l-passi neċessarji ħalli tiżgura li dan il-mekkaniżmu jiġi implimentat malajr;

               13.

               Jilqa' bi pjaċir it-titjib konsiderevoli fil-koordinazzjoni fost l-Aġenziji ta' l-UE, li tippermettilhom li jaħdmu fuq problemi rikorrenti u li tagħmel il-koperazzjoni mal-Kummissjoni u mal-Parlament aktar effiċjenti;

               14.

               Huwa ta' l-opinjoni illi t-twaqqif ta' servizz ta' apppoġġ minn numru ta' Aġenziji bil-għan illi jagħmlu s-sistemi ta' ġestjoni finanzjarja kompjuterizzata tagħhom konsistenti ma' dawk tal-Kummissjoni hija miżura li għandha titkompla u tiġi estiża;

               15.

               Jistieden lill-Aġenziji sabiex itejbu l-koperazzjoni u l-istandards mal-partijiet fil-qasam; iħeġġeġ lill-Kummissjoni sabiex tadotta kull miżura li hija tqis bħala neċessarja biex tgħin lill-Aġenziji ħalli jtejbu l-immaġini tagħhom u jgħollu l-profil ta' l-attivitajiet tagħhom;

               16.

               Jistieden lill-Kummissjoni sabiex toħroġ bi proposta għall-armonizzazzjoni tal-format tar-rappurtaġġ annwali mill-Aġenziji sabiex jiġu żviluppati indikaturi ta' prestazzjoni li jippermettu li jkun hemm paragun ta' l-effiċċjenza tagħhom;

               17.

               Jistieden lill-Aġenziji sabiex fil-bidu ta' kull sena jippreżentaw indikaturi ta' prestazzjoni li magħhom jistgħu jkunu mkejla;

               18.

               Jistieden lill-Aġenziji kollha sabiex jużaw dejjem aktar objettivi li jkunu SMART, li għandhom iwasslu għal tfassil u implimentazzjoni aktar realistiċi ta' l-għanijiet;

               19.

               Jaqbel mal-Qorti ta' l-Awdituri li l-Kummissjoni hija wkoll responsabbli għall-immaniġġjar (finanzjarju) ta' l-aġenziji; għalhekk iħeġġeġ lill-Kummissjoni timmoniterja u, fejn ikun meħtieġ, tmexxi u tgħin l-immaniġġjar ta' l-aġenziji differenti, speċjalment fir-rigward ta' l-applikazzjoni xierqa tal-proċeduri tat-tfigħ ta' offerti, it-trasparenza tal-proċeduri ta' reklutaġġ, l-immaniġġjar finanzjarju sod (nuqqas ta' nfiq u bbaġitjar żejjed) u l-iktar importanti l-applikazzjoni xierqa tar-regoli dwar il-qafas ta' kontroll intern;

               20.

               Jikkunsidra li l-programmi ta' ħidma ta' l-Aġenziji għandhom jesprimu l-kontribwizzjonijiet tagħhom f'termini operattivi u li jistgħu jitkejlu u li tingħata l-konsiderazzjoni xierqa lill-Istandards ta' Kontroll Interni tal-Kummissjoni;

         Punti Speċifiċi

               21.

               Jinnota li r-rata ta' impenji għal approprazzjonijiet imniżżlin fil-baġit għas-sena finanzjarja 2005 kienet ta' iżjed minn 90 % u li fil-każ ta' l-ispejjeż għall-operat (Titolu III) ir-rata ta' fondi trasferiti baqgħet għolja, jiġifieri 30 %, fil-waqt li r-rata ta' kanċellazzjoni għall-approprjazzjonijiet pendenti minn perjodu preċedenti kienet qrib il-15 %; jistieden lill-Aġenzija biex ittejjeb l-ipprogrammar tagħha u biex iżżomm miegħu b'mod iżjed rigoruż; jinnota li l-immaniġġjar tal-baġit juri numru kbir ta' trasferimenti ta' approprjazzjonijiet bejn il-linji baġitarji u huwa tal-fehma li d-dokumentazzjoni konnessa ma' dawn it-trasferimenti m'hix adegwata; jistieden lill-Aġenzija biex tiggarantixxi li r-regoli u l-limiti li huma applikabbli għat-trasferimenti jkunu osservati;

               22.

               Jikkunsidra l-Aġenzija bħala sors ta' informazzjoni importanti għall-istituzzjonijiet kollha ta' l-UE, għat-teħid ta' deċiżjonijiet politiċi u għall-pubbliku inġenerali;

               23.

               Jinnota li fl-2005 l-implimentazzjoni tas-sistema ta' kontroll intern kienet għadha ma tlestietx, u li l-Bord ta' Tmexxija ma adotta l-ebda standards ta' kontroll intern; jiddeplora l-fatt li la hemm analiżi tar-riskju u lanqas lista ta' kontroll ma jissodisfawx il-ħtiġijiet ta' l-uffiċjali ta' l-awtorizzazzjoni u ta' l-istaff li jagħmel kontrolli operazzjonali; jistieden lill-Aġenzija sabiex tindirizza dawn il-punti fl-interess tat-trasparenza u l-effiċjenza;

               24.

               Jinnota li d-dispożizzjonijiet ta' l-implimentazzjoni ġenerali dwar l-għażla ta' l-istaff ta' l-Aġenzija ma jispeċifikawx il-kriterji u l-formalitajiet li għandhom jiġu osservati matul l-istadji varji ta' l-għażla tal-kandidati; jinsisti li d-deċiżjonijiet li jittieħdu f'dan ir-rigward iridu jkunu dokumentati b'mod rigoruż sabiex jiġu żgurati t-trasparenza u l-imparzjalità tad-deċiżjonijiet meħudin;

               25.

               Jaraha ta' dispjaċir li ħafna drabi fil-proċeduri ta' akkwist pubbliku ma ngħatat l-ebda evidenza rilevanti dwar l-evalwazzjoni magħmula mill-kumitat għall-analiżi ta' l-offerti dwar il-kwalità ta' l-offerti; jaraha ta' dispjaċir ukoll li r-rapporti ta' l-evalwazzjoni kienu ffirmati biss mill-uffiċjal ta' l-awtorizzazzjoni responsabbli u mhux mill-membri kollha tal-kumitat għall-analiżi ta' l-offerti; jistieden lill-Aġenzija sabiex iżżid l-isforzi fid-dokumentazzjoni xierqa tal-proċeduri ta' l-akkwist pubbliku;

               26.

               Jilqa' l-fatt li l-Aġenzija tejjbet l-metodi ta' kommunikazzjoni tagħha u li qiegħed isir iżjed użu tan-“know-how” speċjalizzat tagħha minn intrapriżi żgħar u ta' daqs medju b'mod partikulari.

      (1)  ĠU C 266, 31.10.2006, p. 19.

      (2)  ĠU C 312, 19.12.2006, p. 24.

      (3)  ĠU L 248, 16.9.2002, p. 1. Ir-Regolament kif emendat bir-Regolament (KE, Euratom) Nru 1995/2006 (ĠU L 390, 30.12.2006, p. 1).

      (4)  ĠU L 216, 20.8.1994, p. 1. Ir-Regolament kif emendat l-aħħar bir-Regolament (KE) Nru 1112/2005 (ĠU L 184, 15.7.2005, p. 5).

      (5)  ĠU L 357, 31.12.2002, p. 72.

      (6)  ĠU L 340, 6.12.2006, p. 96.


title: 2009/320/KE: Deċiżjoni tal-Kunsill tat- 30 ta' Marzu 2009 li tendorsja il-Pjan Direttur Ewropew għall-Ġestjoni tal-Ajru tal-proġett ta’ Riċerka tal-ATM tal-Ajru Uniku Ewropew (SESAR)

text:
               9.4.2009

               MT

               Il-Ġurnal Uffiċjali tal-Unjoni Ewropea

               L 95/41

         DEĊIŻJONI TAL-KUNSILL
   tat-30 ta' Marzu 2009
   li tendorsja il-Pjan Direttur Ewropew għall-Ġestjoni tal-Ajru tal-proġett ta’ Riċerka tal-ATM tal-Ajru Uniku Ewropew (SESAR)
   (2009/320/KE)
   IL-KUNSILL TAL-UNJONI EWROPEA,
   Waqt li kkunsidra l-Artikolu 1(2) tar-Regolament tal-Kunsill (KE) 219/2007 tas-27 ta’ Frar 2007 dwar l-istabbiliment ta’ Impriża Konġunta għall-iżvilupp tas-sistema Ewropea ta’ ġenerazzjoni ġdida għall-ġestjoni tat-traffiku tal-ajru (SESAR) (1),
   Waqt li kkunsidra l-proposta mill-Kummissjoni,
   Waqt li kkunsidra r-Reżoluzzjoni tal-Kunsill tat-30 ta' Marzu 2009 li tendorsja il-Pjan Direttur Ewropew għall-Ġestjoni tal-Ajru tal-proġett ta’ Riċerka tal-ATM tal-Ajru Uniku Ewropew (SESAR),
   Billi, il-verżjoni inizjali Pjan Direttur Ewropew għall-Ġestjoni tal-Ajru, li tirriżulta mill-fażi ta’ definizzjoni tal-proġett SESAR, b’kontribuzzjonijiet prinċipali minn partijiet interessati privati relevanti, tikkostitwixxi l-bażi għall-istabbiliment tal-programm ta’ ħidma tal-Impriża Konġunta tas-SESAR u l-fażi tal-iżvilupp tal-proġett SESAR, soġġett għall-konklużjoni ta’ ftehimiet ta’ sħubija suffiċjenti,
   IDDEĊIEDA KIF ĠEJ:
   Artikolu uniku
   Il-Pjan Direttur Ewropew għall-Ġestjoni tal-Ajru tal-proġett ta’ Riċerka tal-ATM tal-Ajru Uniku Ewropew (SESAR) huwa b’dan endorsjat.

      Magħmul fi Brussell, 30 ta’ Marzu 2009.

            Għall-Kunsill

            Il-President

         P. BENDL

      (1)  ĠU L 64, 2.3.2007, p 1.


title: Deċiżjoni tal-Kunsill 2012/34/PESK tat- 23 ta’ Jannar 2012 li taħtar il-President tal-Kumitat Militari tal-Unjoni Ewropea

text:
               24.1.2012

               MT

               Il-Ġurnal Uffiċjali tal-Unjoni Ewropea

               L 19/21

         DEĊIŻJONI TAL-KUNSILL 2012/34/PESK
   tat-23 ta’ Jannar 2012
   li taħtar il-President tal-Kumitat Militari tal-Unjoni Ewropea
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 240 tiegħu,
   Wara li kkunsidra d-Deċiżjoni tal-Kunsill 2001/79/PESK li tistabbilixxi l-Kumitat Militari tal-Unjoni Ewropea (1),
   Billi:

               (1)

               F'konformità mal-Artikolu 3(1) tad-Deċiżjoni 2001/79/PESK, il-President tal-Kumitat Militari tal-Unjoni Ewropea ("il-Kumitat Militari") għandu jinħatar mill-Kunsill fuq ir-rakkomandazzjoni tal-Kumitat Militari imlaqqa' fil-livell tal-Kapijiet tad-Difiża. Skont l-Artikolu 3(2) ta' l-imsemmija Deċiżjoni, iż-żmien tal-kariga tal-President tal-Kumitat Militari huwa ta' tlett snin, sakemm il-Kunsill ma jiddeċidix mod ieħor.

               (2)

               Fit-8 ta' Diċembru 2008, il-Kunsill ħatar lill-Ġeneral Håkan SYRÉN bħala President tal-Kumitat Militari għal perijodu ta’ tliet snin mis-6 ta’ Novembru 2009 (2).

               (3)

               Fil-laqgħa tiegħu tat-22 ta' Novembru 2011, il-Kumitat Militari imlaqqa' fil-livell tal-Kapijiet tad-Difiża rrakkomanda li l-Ġeneral Patrick de ROUSIERS jinħatar President tal-Kumitat Militari,

         ADOTTA DIN ID-DEĊIŻJONI:
   Artikolu 1
   Il-Ġeneral Patrick de ROUSIERS huwa b'dan maħtur President tal-Kumitat Militari tal-Unjoni Ewropea għal perijodu ta' tliet snin mis-6 ta' Novembru 2012.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-23 ta’ Jannar 2012.

            Għall-Kunsill

            Il-President

         C. ASHTON

      (1)  ĠU L 27, 30.1.2001, p.4.

      (2)  Deċiżjoni tal-Kunsill 2009/22/KE tat-8 ta' Diċembru 2008 li taħtar il-President tal-Kumitat Militari tal-Unjoni Ewropea (ĠU L 9, 14.1.2009, p. 51).


title: Deċiżjoni (UE) 2015/1691 tal-Parlament Ewropew tad-29 ta' April 2015 dwar il-kwittanza għall-implimentazzjoni tal-baġit tal-Aġenzija Ewropea għall-Ġestjoni ta' Kooperazzjoni Operattiva fil-Fruntieri Esterni tal-Istati Membri tal-Unjoni Ewropea għas-sena finanzjarja 2013

text:
               30.9.2015

               MT

               Il-Ġurnal Uffiċjali tal-Unjoni Ewropea

               L 255/356

      DEĊIŻJONI (UE) 2015/1691 TAL-PARLAMENT EWROPEW
      tad-29 ta' April 2015
      dwar il-kwittanza għall-implimentazzjoni tal-baġit tal-Aġenzija Ewropea għall-Ġestjoni ta' Kooperazzjoni Operattiva fil-Fruntieri Esterni tal-Istati Membri tal-Unjoni Ewropea għas-sena finanzjarja 2013
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Aġenzija Ewropea għall-Ġestjoni ta' Kooperazzjoni Operattiva fil-Fruntieri Esterni tal-Istati Membri tal-Unjoni Ewropea għas-sena finanzjarja 2013,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Ġestjoni ta' Kooperazzjoni Operattiva fil-Fruntieri Esterni tal-Istati Membri tal-Unjoni Ewropea għas-sena finanzjarja 2013, flimkien mat-tweġibiet tal-Aġenzija (1),

                  —

                  wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2013 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tas-17 ta' Frar 2015 dwar il-kwittanza li għandha tingħata lill-Awtorità għall-implimentazzjoni tal-baġit għas-sena finanzjarja 2013 (05304/2015 — C8–0054/2015),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3),

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (4), u b'mod partikolari l-Artikolu 208 tiegħu,

                  —

                  wara li kkunsidra r-Regolament tal-Kunsill (KE) Nru 2007/2004 tas-26 ta' Ottubru 2004 li jistabbilixxi Aġenzija Ewropea għall-Ġestjoni ta' Koperazzjoni Operazzjonali fil-Fruntieri Esterni tal-Istati Membri tal-Unjoni Ewropea (5), u b'mod partikolari l-Artikolu 30 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (6),

                  —

                  wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (7), u b'mod partikolari l-Artikolu 108 tiegħu,

                  —

                  wara li kkunsidra l-Artikolu 94 u l-Anness V tar-Regoli ta' Procedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A8-0094/2015),

         1.

            Jagħti l-kwittanza lid-Direttur Eżekuttiv tal-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni tal-Istati Membri tal-Unjoni Ewropea għall-implimentazzjoni tal-baġit tal-Aġenzija għas-sena finanzjarja 2013;

         2.

            Jippreżenta l-kummenti tiegħu fir-riżoluzzjoni t'hawn taħt;

         3.

            Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Aġenzija Ewropea għall-Ġestjoni ta' Kooperazzjoni Operattiva fil-Fruntieri Esterni tal-Istati Membri tal-Unjoni Ewropea, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

               Il-President

            Martin SCHULZ

               Is-Segretarju Ġenerali

            Klaus WELLE

         (1)  ĠU C 442, 10.12.2014, p. 308.

         (2)  Ara n-nota f'qiegħ il-paġna 1.

         (3)  ĠU L 248, 16.9.2002, p. 1.

         (4)  ĠU L 298, 26.10.2012, p. 1.

         (5)  ĠU L 349, 25.11.2004, p. 1.

         (6)  ĠU L 357, 31.12.2002, p. 72.

         (7)  ĠU L 328, 7.12.2013, p. 42.


title: Deċiżjoni tal-Kumitat Politiku u ta’ Sigurtà BiH/13/2008 tad- 29 ta’ Lulju 2008 li temenda d-Deċiżjoni BiH/1/2004 dwar aċċettazzjoni tal-kontribuzzjonijiet ta’ Stati terzi għall-operazzjoni militari ta’ l-Unjoni Ewropea fil-Bosnija u Ħerżegovina u d-Deċiżjoni BiH/3/2004 dwar l-istabbiliment tal-Kumitat ta’ Kontributuri għall-operazzjoni militari ta’ l-Unjoni Ewropea fil-Bosnija u Ħerżegovina

text:
               4.9.2008

               MT

               Il-Ġurnal Uffiċjali ta’ l-Unjoni Ewropea

               L 237/90

         DEĊIŻJONI TAL-KUMITAT POLITIKU U TA’ SIGURTÀ BiH/13/2008
   tad-29 ta’ Lulju 2008
   li temenda d-Deċiżjoni BiH/1/2004 dwar aċċettazzjoni tal-kontribuzzjonijiet ta’ Stati terzi għall-operazzjoni militari ta’ l-Unjoni Ewropea fil-Bosnija u Ħerżegovina u d-Deċiżjoni BiH/3/2004 dwar l-istabbiliment tal-Kumitat ta’ Kontributuri għall-operazzjoni militari ta’ l-Unjoni Ewropea fil-Bosnija u Ħerżegovina
   (2008/712/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea u b’mod partikolari t-tielet paragrafu ta’ l-Artikolu 25 tiegħu,
   Billi:

               (1)

               Il-Kumitat Politiku u ta’ Sigurtà adotta d-Deċiżjoni BiH/1/2004 (1) fil-21 ta’ Settembru 2004 u d-Deċiżjoni BiH/3/2004 (2) fid-29 ta’ Settembru 2004.

               (2)

               B’segwitu għall-istedina tal-Ħonduras, il-Gwatemala, El Salvador u r-Repubblika Dominikana biex jipparteċipaw fl-operazzjoni ALTHEA, il-President tal-Kunsill Superjuri għall-Konferenza tal-Forzi Armati ta’ l-Amerika Ċentrali fl-ittra tiegħu tat-2 ta’ April 2008 ippreżenta offerta ta’ kontribuzzjoni f’isem dawn l-erba’ Stati.

               (3)

               B’segwitu għar-rakkomandazzjonijiet dwar il-kontribuzzjonijiet tagħhom mill-Kmandant ta’ l-Operazzjoni ta’ l-UE u l-Kumitat Militari ta’ l-Unjoni Ewropea, il-kontribuzzjonijiet mill-Ħonduras, il-Gwatemala, El Salvador u r-Repubblika Dominikana għandhom jiġu aċċettati.

               (4)

               B’segwitu għall-irtirar tal-kontribuzzjonijiet mill-Kanada, il-Marokk, in-New Zealand u n-Norveġja u wara l-adeżjoni tal-Bulgarija u tar-Rumanija ma’ l-Unjoni Ewropea, jeħtieġ li l-annessi għad-Deċiżjonijiet BiH/1/2004 u BiH/3/2004 jiġu riveduti ulterjorment.

               (5)

               Skond l-Artikolu 6 tal-Protokoll dwar il-pożizzjoni tad-Danimarka anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, id-Danimarka ma tipparteċipax fl-elaborazzjoni u fl-implementazzjoni ta’ deċiżjonijiet u azzjonijiet ta’ l-Unjoni Ewropea li għandhom implikazzjonijiet ta’ difiża. Għalhekk, id-Danimarka ma tipparteċipax fil-finanzjament ta’ l-operazzjoni.

               (6)

               Il-Kunsill Ewropew ta’ Kopenħagen fit-12 u t-13 ta’ Diċembru 2002 adotta Dikjarazzjoni li stqarret li l-arranġamenti “Berlin Plus” u l-implementazzjoni tagħhom ser japplikaw biss għal dawk l-Istati Membri ta’ l-UE li huma wkoll membri tan-NATO jew partijiet għall-“Isħubija għall-Paċi”, u li konsegwentement ikkonkludew strumenti ta’ ftehim bilaterali ta’ sigurtà man-NATO,

         IDDEĊIEDA KIF ĠEJ:
   Artikolu 1
   L-Anness mad-Deċiżjoni BiH/1/2004 għandu jinbidel b’dan li ġej:

         “ANNESS
         LISTA TA’ STATI TERZI MSEMMIJA FL-ARTIKOLU 1

                     —

                     L-Albanija

                     —

                     L-Arġentina

                     —

                     Iċ-Ċilì

                     —

                     L-ex Repubblika Jugoslava tal-Maċedonja

                     —

                     El Salvador

                     —

                     Il-Gwatemala

                     —

                     Il-Ħonduras

                     —

                     Ir-Repubblika Dominikana

                     —

                     L-Iżvizzera

                     —

                     It-Turkija”.

   Artikolu 2
   L-Anness tad-Deċiżjoni BiH/3/2004 għandu jinbidel b’dan li ġej:

         “ANNESS
         LISTA TA’ STATI TERZI MSEMMIJA FL-ARTIKOLU 3(1)

                     —

                     L-Albanija

                     —

                     L-Arġentina

                     —

                     Iċ-Ċilì

                     —

                     L-ex Repubblika Jugoslava tal-Maċedonja

                     —

                     El Salvador

                     —

                     Il-Gwatemala

                     —

                     Il-Ħonduras

                     —

                     Ir-Repubblika Dominikana

                     —

                     L-Iżvizzera

                     —

                     It-Turkija”.

   Artikolu 3
   Din id-Deċiżjoni għandha tidħol fis-seħħ fil-jum ta’ l-adozzjoni tagħha.

      Magħmula fi Brussell, 29 ta’ Lulju 2008.

            Għall-Kumitat Politiku u ta’ Sigurtà

            Il-President

         C. ROGER

      (1)  ĠU L 324, 27.10.2004, p. 20.

      (2)  ĠU L 325, 28.10.2004, p. 64.


title: Deċiżjoni tal-Kummissjoni tas-26 ta’ Ottubru 2015 li tirrikonoxxi d-Dipartiment tal-Ambjent, il-Gvern ta’ Nunavut skont l-Artikolu 3 tar-Regolament ta’ Implimentazzjoni tal-Kummissjoni (UE) 2015/1850 li jistabbilixxi regoli dettaljati għall-implimentazzjoni tar-Regolament (KE) Nru 1007/2009 tal-Parlament Ewropew u tal-Kunsill dwar il-kummerċ tal-prodotti mill-foki

text:
               27.10.2015

               MT

               Il-Ġurnal Uffiċjali tal-Unjoni Ewropea

               C 355/4

         DEĊIŻJONI TAL-KUMMISSJONI
   tas-26 ta’ Ottubru 2015
   li tirrikonoxxi d-Dipartiment tal-Ambjent, il-Gvern ta’ Nunavut skont l-Artikolu 3 tar-Regolament ta’ Implimentazzjoni tal-Kummissjoni (UE) 2015/1850 li jistabbilixxi regoli dettaljati għall-implimentazzjoni tar-Regolament (KE) Nru 1007/2009 tal-Parlament Ewropew u tal-Kunsill dwar il-kummerċ tal-prodotti mill-foki
   (2015/C 355/04)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament ta’ Implimentazzjoni tal-Kummissjoni (UE) 2015/1850 tat-13 ta’ Ottubru 2015 li jistabbilixxi regoli dettaljati għall-implimentazzjoni tar-Regolament (KE) Nru 1007/2009 tal-Parlament Ewropew u tal-Kunsill dwar il-kummerċ tal-prodotti mill-foki (1), u b’mod partikolari l-Artikolu 3(1) tiegħu,
   Billi:

               (1)

               Ir-Regolament tal-Kummissjoni (UE) Nru 737/2010 (2) jistabbilixxi l-kundizzjonijiet li skonthom il-prodotti mill-foki li jirriżultaw mill-kaċċa mill-Inuit jew minn komunitajiet indiġeni oħra, u l-prodotti mill-foki mill-ġestjoni tar-riżorsi marini, jistgħu jitqiegħdu fis-suq tal-Unjoni.

               (2)

               It-tqegħid fis-suq ta’ tali prodotti jrid ikun akkumpanjat minn dokument maħruġ minn korp rikonoxxut li jiċċertifika li l-kundizzjonijiet stabbiliti fir-Regolament tal-Kummissjoni (UE) Nru 737/2010 ġew issodisfati.

               (3)

               Fit-30 ta’ Lulju 2015 il-Kummissjoni addottat Deċiżjoni (3) li tirrikonoxxi d-Dipartiment tal-Ambjent, il-Gvern ta’ Nunavut f’konformità mal-Artikolu 6 tar-Regolament (UE) Nru 737/2010.

               (4)

               Ir-Regolament (UE) 2015/1775 tal-Parlament Ewropew u tal-Kunsill (4) emenda l-Artikolu 3 tar-Regolament (KE) Nru 1007/2009 tal-Parlament Ewropew u tal-Kunsill (5), li jistabbilixxi l-kundizzjonijiet li skonthom il-prodotti mill-foki li jirriżultaw mill-kaċċa mill-Inuit jew minn komunitajiet indiġeni oħra jistgħu jitqiegħdu fis-suq tal-Unjoni.

               (5)

               Ir-Regolament (UE) 2015/1775 ħassar ir-Regolament (UE) Nru 737/2010 b’effett mid-data ta’ applikazzjoni tar-Regolament ta’ Implimentazzjoni (UE) 2015/1850.

               (6)

               Fit-12 ta’ Ottubru 2015 il-Kummissjoni rċeviet talba mid-Dipartiment tal-Ambjent, il-Gvern ta’ Nunavut, bid-data tad-9 ta’ Ottubru li kienet akkumpanjata minn evidenza dokumentarja, biex jiġi awtorizzat mill-ġdid bħala korp rikonoxxut fid-dawl tal-emendi fl-Artikolu 3 tar-Regolament (KE) Nru 1007/2009.

               (7)

               Il-Kummissjoni, wara li wettqet valutazzjoni tal-evidenza dokumentarja ppreżentata biex tiddetermina jekk ġewx issodisfati r-rekwiżiti għar-rikonoxximent tal-korpi skont ir-Regolament ta’ Implimentazzjoni (UE) 2015/1850, fid-dawl tal-emendi fl-Artikolu 3 tar-Regolament (KE) Nru 1007/2009, tqis li d-Dipartiment tal-Ambjent, il-Gvern ta’ Nunavut jissodisfa r-rekwiżiti skont l-Artikolu 3(1)(b) u (e) tar-Regolament ta’ Implimentazzjoni (UE) 2015/1850.

               (8)

               Id-Dipartiment tal-Ambjent, il-Gvern ta’ Nunavut għandu għalhekk jingħata r-rikonoxximent mitlub,

         IDDEĊIEDIET KIF ĠEJ:
   Artikolu 1
   Id-Dipartiment tal-Ambjent, il-Gvern ta’ Nunavut huwa rikonoxxut skont l-Artikolu 3 tar-Regolament ta’ Implimentazzjoni (UE) 2015/1850.
   Artikolu 2
   Id-Direttur Ġenerali tad-Direttorat Ġenerali għall-Ambjent huwa inkarigat biex jissorvelja li l-applikant huwa nnotifikat b’din id-Deċiżjoni, u li l-kontenut ta’ din id-Deċiżjoni jiġi ppubblikat fuq is-sit web tal-Kummissjoni mingħajr dewmien.

      Magħmul fi Brussell, is-26 ta’ Ottubru 2015.

            Għall-Kummissjoni

         Karmenu VELLA

            Membru tal-Kummissjoni

      (1)  ĠU L 271, 16.10.2015, p. 1.

      (2)  Ir-Regolament tal-Kummissjoni (UE) Nru 737/2010 tal-10 ta’ Awwissu 2010 li jistabbilixxi regoli dettaljati għall-implimentazzjoni tar-Regolament (KE) Nru 1007/2009 tal-Parlament Ewropew u tal-Kunsill dwar il-kummerċ tal-prodotti mill-foki (ĠU L 216, 17.8.2010, p. 1).

      (3)  http://ec.europa.eu/environment/biodiversity/animal_welfare/seals/pdf/c_2015_5253_en.pdf

      (4)  Ir-Regolament (UE) 2015/1775 tal-Parlament Ewropew u tal-Kunsill tas-6 ta’ Ottubru 2015 li jemenda r-Regolament (KE) Nru 1007/2009 dwar il-kummerċ tal-prodotti mill-foki u li jirrevoka r-Regolament tal-Kummissjoni (UE) Nru 737/2010 (ĠU L 262, 7.10.2015, p. 1).

      (5)  Regolament (KE) Nru 1007/2009 tal-Parlament Ewropew u tal-Kunsill tas-16 ta’ Settembru 2009 dwar il-kummerċ tal-prodotti mill-foki (ĠU L 286, 31.10.2009, p. 36).


title: Deċiżjoni tal-Kummissjoni tad-19 ta’ Ottubru 2015 li twaqqaf il-Grupp ta’ Esperti dwar l-Iffalsifikar tal-Muniti dwar il-politika tal-Kummissjoni u r-Regolamenti li jirrigwardaw il-protezzjoni tal-muniti tal-euro kontra l-iffalsifikar

text:
               20.10.2015

               MT

               Il-Ġurnal Uffiċjali tal-Unjoni Ewropea

               C 347/4

         DEĊIŻJONI TAL-KUMMISSJONI
   tad-19 ta’ Ottubru 2015
   li twaqqaf il-Grupp ta’ Esperti dwar l-Iffalsifikar tal-Muniti dwar il-politika tal-Kummissjoni u r-Regolamenti li jirrigwardaw il-protezzjoni tal-muniti tal-euro kontra l-iffalsifikar
   (2015/C 347/05)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Billi:

               (1)

               Id-Deċiżjoni tal-Kummissjoni (UE) 2015/512 (1) tipprovdi li d-Direttorat Ġenerali għall-Affarijiet Ekonomiċi u Finanzjarji (iktar 'il quddiem id-“Direttorat Ġenerali”) hu responsabbli għall-kompiti relatati għat-tħejjija tal-inizjattivi leġiżlattivi u regolatorji tal-Kummissjoni bl-objettiv tal-protezzjoni tal-euro kontra l-iffalsifikar, u ta’ appoġġ f’dan il-qasam permezz ta’ taħriġ u assistenza teknika. Bil-ħsieb li tikkoordina l-azzjonijiet meħtieġa għall-ħarsien tal-muniti tal-euro mill-iffalsifikar, il-Kummissjoni teħtieġ li titlob l-għarfien espert ta’ speċjalisti f’korp konsultattiv (2).

               (2)

               Għaldaqstant huwa f’loku li jitwaqqaf grupp ta’ esperti fil-qasam tal-protezzjoni tal-muniti tal-euro kontra l-iffalsifikar, u li jiġu definiti l-kompiti u l-istruttura tiegħu.

               (3)

               Il-grupp għandu jassisti lill-Kummissjoni fit-tħejjija tal-leġislazzjoni jew fid-definizzjoni tal-politika u biex jipprovdi għarfien espert waqt li jkun qed jipprepara miżuri implimentattivi fir-rigward tal-protezzjoni tal-muniti tal-euro kontra l-iffalsifikar. Il-grupp għandu wkoll jistabbilixxi kooperazzjoni bejn l-awtoritajiet pubbliċi involuti fil-protezzjoni tal-euro kontra l-iffalsifikar.

               (4)

               Il-grupp għandu jkun magħmul minn esperti mill-awtoritajiet tal-Istati Membri, il-Bank Ċentrali Ewropew (“BĊE”) u tal-Europol.

               (5)

               Għandhom jiġu stabbiliti regoli dwar l-iżvelar tal-informazzjoni minn membri tal-grupp.

               (6)

               Id-dejta personali għandha tiġi pproċessata skont ir-Regolament (KE) Nru 45/2001 (3) tal-Parlament Ewropew u tal-Kunsill. Huwa xieraq li jiġi stipulat perjodu għall-applikazzjoni ta’ din id-Deċiżjoni. Il-Kummissjoni se tikkunsidra fi żmien propizju, kemm hu xieraq li tingħata estensjoni,

         IDDEĊIEDA KIF ĠEJ:
   Artikolu 1
   Suġġett
   Il-Grupp tal-Esperti tal-Kummissjoni dwar il-Falsifikazzjoni tal-Muniti (minn hawn 'il quddiem CCEG), huwa b’dan stabbilit.
   Artikolu 2
   Kompitu
   Ix-xogħol tas-CCEG għandu jkun:

               (a)

               sabiex jassisti lill-Kummissjoni fil-preparazzjoni ta’ proposti leġiżlattivi jew atti delegati jew inizjattivi ta’ politika għall-protezzjoni tal-muniti tal-euro kontra l-iffalsifikar;

               (b)

               li jistabbilixxi kooperazzjoni bejn il-Kapijiet taċ-Ċentri Nazzjonali ta’ Analiżi tal-Muniti (“CNACs”) stabbilit f’konformità mal-Artikolu 5(1) tar-Regolament tal-Kunsill (KE) Nru 1338/2001 (4), il-Kummissjoni, iċ-Ċentru Tekniku Xjentifiku Ewropew (“ETSC”) (5), il-Bank Ċentrali Ewropew (“BĊE”) u l-Europol f’materji li għandhom x’jaqsmu ma’ inizjattivi u azzjonijiet immirati b’mod effiċjenti għall-istrateġija dwar il-ġlieda kontra l-falsifikazzjoni;

               (c)

               L-għoti ta’ pariri u għarfien espert lill-Kummissjoni għall-implimentazzjoni tal-leġiżlazzjoni, il-programmi u l-politiki tal-Unjoni, b’mod partikolari fir-rigward tar-Regolament (UE) Nru 1210/2010 tal-Parlament Ewropew u tal-Kunsill (6);

               (d)

               biex jinqasmu l-esperjenzi u jistabbilixxi prattiki tajbin għall-protezzjoni tal-muniti tal-euro kontra l-iffalsifikar;

               (e)

               it-tqajjim ta’ kuxjenza fost l-awtoritajiet pubbliċi involuti fil-protezzjoni tal-euro kontra l-iffalsifikar għal theddid imminenti u biex jissorvelja l-implimentazzjoni ta’ miżuri ripressivi effettivi għal strateġija ta’ politika dwar il-ġlieda kontra l-falsifikazzjoni;

               (f)

               il-promozzjoni ta’ inizjattivi ta’ taħriġ għall-protezzjoni tal-muniti tal-euro kontra l-iffalsifikar;

               (g)

               il-promozzjoni u l-iżvilupp ta’ studji jew appoġġ tekniku fl-iffaliċitar ta’ attivitajiet ta’ skoperta ta’ falsifikar;

               (h)

               biex jiddiskutu kwistjonijiet li jirrigwardaw l-ispeċifikazzjonijiet tekniċi ta’ muniti tal-euro foloz u l-karatteristiċi ta’ sigurtà għall-protezzjoni tal-muniti tal-euro kontra l-iffalsifikar.

         Artikolu 3
   Konsultazzjoni
   Il-Kummissjoni tista’ tikkonsulta mas-CCEG dwar kwalunkwe kwistjoni relatata mal-protezzjoni ta’ muniti tal-euro kontra l-iffalsifikar.
   Artikolu 4
   Sħubija - Ħatra
   1.   Il-membri jridu jkunu l-Istati Membri CNACs, il-BĊE u l-Europol.
   2.   Il-membri jridu jinfurmaw lill-Kummissjoni tar-rappreżentanti maħturin tagħhom u sostituti.
   3.   Id-dejta personali għandha tinġabar, tiġi proċessata u ppubblikata skont ir-Regolament (KE) Nru 45/2001.
   Artikolu 5
   Operat
   1.   Is-servizz kompetenti tal-Kummissjoni għandu jaħtar il-President tal-grupp.
   2.   Bi qbil mas-servizzi tal-Kummissjoni, is-CCEG jista’ jistabbilixxi sottogruppi biex jeżaminaw kwistjonijiet speċifiċi abbażi ta’ termini ta’ referenza definiti mill-grupp.
   3.   Ir-rappreżentant tal-Kummissjoni jista’, fuq bażi ad hoc, jistieden esperti minn barra l-grupp li jkollhom kompetenza speċifika f’suġġett li jkun fuq l-aġenda biex jieħdu sehem fil-ħidma tal-grupp jew tas-sottogrupp. Barra minn hekk, ir-rappreżentant tal-Kummissjoni jista’ jagħti status ta’ osservatur lil individwi jew organizzazzjonijiet kif inhu definit fir-Regola 8(3) tar-regoli orizzontali dwar il-gruppi ta’ esperti (7) u l-pajjiżi kandidati.
   4.   Il-membri tal-Grupp tas-CCEG u r-rappreżentanti tagħhom, kif ukoll l-esperti u l-osservaturi mistiedna, għandhom jikkonformaw mal-obbligi tas-segretezza professjonali stabbiliti fit-Trattati u fir-regoli ta’ implimentazzjoni tagħhom, kif ukoll mar-regoli tal-Kummissjoni dwar is-siġurtà li għandhom x’jaqsmu mal-protezzjoni tat-tagħrif ikklassifikat tal-UE, stabbiliti fid-Deċiżjonijiet tal-Kummissjoni (UE, Euratom) 2015/443 (8), u (UE, Euratom) Nru 2005/444 (9). Jekk jonqsu milli jħarsu dawn l-obbligi, il-Kummissjoni tista’ tieħu l-miżuri xierqa kollha.
   5.   Il-laqgħat tas-CCEG għandhom isiru fil-bini tal-Kummissjoni bl-eċċezzjoni ta’ laqgħat ta’ sottogruppi li jistgħu jsiru barra l-bini tal-Kummissjoni. Il-Kummissjoni għandha tipprovdi servizzi segretarjali.
   6.   Is-CCEG għandu jadotta r-regoli ta’ proċedura tagħha abbażi tar-regoli standard ta’ proċedura għall-gruppi ta’ esperti.
   7.   Il-Kummissjoni għandha tippubblika d-dokumenti rilevanti kollha b’rabta mal-attivitajiet imwettqa mis-CCEG bħalma huma l-aġendi, il-minuti, u s-sottomissjonijiet tal-parteċipanti jew billi tinkludihom fir-Reġistru ta’ gruppi ta’ esperti tal-Kummissjoni u entrati simili oħrajn jew billi tagħmel link fir-Reġistru għal sit web tal-Internet dedikat b’dawk id-dokumenti. Id-dokumenti rilevanti mhux se jiġu ppublbikati fejn divulgazzjoni ta’ dokument idgħajjef il-protezzjoni ta’ interess pubbliku jew privat kif iddefinit fl-Artikolu 4 tar-Regolament (KE) Nru 1049/2001 tal-Parlament Ewropew u tal-Kunsill (10).
   Artikolu 6
   Spejjeż tal-laqgħat
   1.   Il-parteċipanti fl-attivitajiet tas-CCEG jew tas-sottogruppi tiegħu ma għandhomx jitħallsu għas-servizz li jagħtu.
   2.   L-ispejjeż li jagħmlu l-parteċipanti fl-attivitajiet tatas-CCEG jitħallsu lura mill-Kummissjoni skont id-dispożizzjonijiet fis-seħħ fi ħdan il-Kummissjoni. L-ispejjeż tal-ivjaġġar u tas-sussistenza għandhom jiġu rimborżati, bl-istess mod, lill-membri tas-sottogruppi.
   3.   L-ispejjeż imsemmija fil-paragrafu 2 għandhom jiġu rimborżati sal-limiti tal-approprjazzjonijiet disponibbli allokati skont il-proċedura annwali għall-allokazzjoni tar-riżorsi.
   Artikolu 7
   Applikabbiltà
   Din id-Deċiżjoni għandha tapplika mid-data tal-adozzjoni tagħha sal-31 ta’ Diċembru 2025.

      Magħmul fi Brussell, id-19 ta’ Ottubru 2015.

            Għall-Kummissjoni

         Pierre MOSCOVICI

            Membru tal-Kummissjoni

      (1)  Id-Deċiżjoni tal-Kummissjoni (UE) 2015/512 tal-25 ta’ Marzu 2015 li temenda d-Deċiżjoni 1999/352/KE, KEFA, Euratom li tistabbilixxi l-Uffiċċju Ewropew Kontra l-Frodi (OLAF) (ĠU L 81, 26.3.2015, p. 4).

      (2)  Skont l-Artikolu 4 tad-Deċiżjoni tal-Kummissjoni 2005/37/KE tad-29 ta’ Ottubru 2004 li tistabbilixxi ċ-Ċentru Tekniku u Xjentifiku Ewropew (ETSC), il-Kummissjoni hija mitluba li tikkoordina l-azzjonijiet meħtieġa għall-ħarsien tal-muniti tal-euro mill-iffalsifikar permezz ta’ laqgħat perijodiċi ta’ esperti dwar l-iffalsifikar tal-muniti (ĠU L 19, 21.1.2005, p. 73).

      (3)  Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta’ individwi fir-rigward tal-ipproċessar ta’ data personali mill-istituzzjonijiet u l-korpi tal-Komunità u dwar il-moviment liberu ta’ dik id-data (ĠU L 8, 12.1.2001, p. 1).

      (4)  Regolament tal-Kunsill (KE) Nru 1338/2001 tat-28 ta’ Ġunju 2001 li jistabilixxi miżuri neċessarji għall-protezzjoni mill-iffalsifikar tal-euro (ĠU L 181, 4.7.2001, p. 6).

      (5)  Id-Deċiżjoni tal-Kunsill 2003/861/KE tat-8 ta’ Diċembru 2003 li tikkonċerna l-analiżi u l-koperazzjoni fir-rigward ta’ muniti foloz tal-euro (ĠU L 325, 12.12.2003, p. 44).

      (6)  Ir-Regolament (UE) Nru 1210/2010 tal-Parlament Ewropew u tal-Kunsill tal-15 ta’ Diċembru 2010 li jikkonċerna l-awtentikazzjoni tal-muniti tal-euro u t-trattament ta’ muniti tal-euro li mhumiex tajba għaċ-ċirkolazzjoni (ĠU L 339, 22.12.2010, p. 1).

      (7)  ĠU C(2010) 7649 finali.

      (8)  Id-Deċiżjoni tal-Kummissjoni (UE, Euratom) 2015/443 tat-13 ta’ Marzu 2015 dwar is-Sigurtà fil-Kummissjoni (ĠU L 72, 17.3.2015, p. 41).

      (9)  Id-Deċiżjoni tal-Kummissjoni (UE, Euratom) 2015/444 tat-13 ta’ Marzu 2015 dwar ir-regoli tas-sigurtà għall-protezzjoni ta’ informazzjoni klassifikata tal-UE (ĠU L 72, 17.3.2015, p. 53).

      (10)  Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU L 145, 31.5.2001, p. 45).


title: 2011/594/UE: Deċiżjoni tal-Parlament Ewropew tal- 10 ta’ Mejju 2011 dwar il-kwittanza għall-implimentazzjoni tal-baġit tal-Aġenzija Ewropea għas-Saħħa u s-Sigurtà fuq il-Post tax-Xogħol għas-sena finanzjarja 2009

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/201

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar il-kwittanza għall-implimentazzjoni tal-baġit tal-Aġenzija Ewropea għas-Saħħa u s-Sigurtà fuq il-Post tax-Xogħol għas-sena finanzjarja 2009
   (2011/594/UE)
   IL-PARLAMENT EWROPEW,
   wara li kkunsidra l-kontijiet annwali definittivi tal-Aġenzija Ewropea għas-Saħħa u s-Sigurtà fuq il-Post tax-Xogħol għas-sena finanzjarja 2009,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għas-Saħħa u s-Sigurtà fuq il-Post tax-Xogħol għas-sena finanzjarja 2009, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 2062/94 tat-18 ta’ Lulju 1994 li jistabbilixxi Aġenzija Ewropea għas-Sigurtà u s-Saħħa fuq il-post tax-Xogħol (3), u b’mod partikulari l-Artikolu 14 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A7-0104/2011),

               1.

               Jagħti l-kwittanza lid-Direttur tal-Aġenzija Ewropea għas-Saħħa u s-Sigurtà fuq il-Post tax-Xogħol għall-implimentazzjoni tal-baġit tal-Aġenzija għas-sena finanzjarja 2009;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-Deċiżjoni, kif ukoll ir-riżoluzzjoni li hi parti integrali minnha, lid-Direttur tal-Aġenzija Ewropea għas-Saħħa u s-Sigurtà fuq il-Post tax-Xogħol, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 338, 14.12.2010, p. 46.

      (2)  ĠU L 248, 16.9.2002, p. 1.

      (3)  ĠU L 216, 20.8.1994, p. 1.

      (4)  ĠU L 357, 31.12.2002, p. 72.
    ---documentbreak---

               27.9.2011

               MT

               Il-Ġurnal Uffiċjali tal-Unjoni Ewropea

               L 250/202

         RIŻOLUZZJONI TAL-PARLAMENT EWROPEW
   tal-10 ta’ Mejju 2011
   li tinkludi l-osservazzjonijiet li jagħmlu parti integrali mid-Deċiżjoni dwar il-kwittanza għall-implimentazzjoni tal-baġit tal-Aġenzija Ewropea għas-Saħħa u s-Sigurtà fuq il-Post tax-Xogħol għas-sena finanzjarja 2009
   IL-PARLAMENT EWROPEW,
   wara li kkunsidra l-kontijiet annwali definittivi tal-Aġenzija Ewropea għas-Saħħa u s-Sigurtà fuq il-Post tax-Xogħol għas-sena finanzjarja 2009,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għas-Saħħa u s-Sigurtà fuq il-Post tax-Xogħol għas-sena finanzjarja 2009, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 2062/94 tat-18 ta’ Lulju 1994 li jistabbilixxi Aġenzija Ewropea għas-Sigurtà u s-Saħħa fuq il-post tax-Xogħol (3), u b'mod partikulari l-Artikolu 14 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b'mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A7-0104/2011),

               A.

               billi l-Qorti tal-Awdituri ddikjarat li kisbet assigurazzjonijiet raġonevoli li l-kontijiet annwali għas-sena finanzjarja 2009 huma affidabbli u li l-operazzjonijiet sottostanti huma legali u regolari,

               B.

               billi fil-5 ta’ Mejju 2010, il-Parlament ta l-kwittanza lid-Direttur tal-Aġenzija Ewropea għas-Saħħa u s-Sigurtà fuq il-Post tax-Xogħol għall-implimentazzjoni tal-baġit tal-Aġenzija għas-sena finanzjarja 2008 (5), u fir-riżoluzzjoni tiegħu li takkumpanja d-deċiżjoni ta’ kwittanza ġibed l-attenzjoni, inter alia, għall-fatt li:

                           —

                           l-Aġenzija ttrasferixxiet EUR 3 400 000 (44 % tal-approprjazzjonjiet operattivi tagħha), li madwar EUR 1 000 000 minnhom kienu jikkonċernaw impenji li kienu relatati għalkollox mal-2009,

                           —

                           il-Qorti tal-Awdituri identifikat irregolarità fir-rigward ta’ proċedura ta’ akkwist (l-użu ta’ kuntratt ta’ qafas lil hinn mill-valur massimu tiegħu),

               C.

               billi l-baġit tal-Aġenzija għall-2009 kien ta’ EUR 15 100 000, li jikkostitwixxi żieda ta’ 0,6 % fuq il-baġit tagħha għall-2008;

      Prestazzjoni

               1.

               Jitlob għal darb'oħra lill-Aġenzija biex tistabbilixxi, f'tabella li għandha tinhemeż mar-rapport li jmiss tal-Qorti tal-Awdituri, tqabbil ċar tal-operazzjonijiet li twettqu matul is-sena li għaliha għandha tingħata l-kwittanza u matul is-sena finanzjarja ta’ qabel, bil-għan li l-awtorità ta’ kwittanza tkun tista' tevalwa l-prestazzjoni tagħha b'mod aktar effikaċi minn sena għall-oħra;

               2.

               Jilqa' l-inizjattiva tal-Aġenzija li tniedi “valutazzjoni minn qabel” tal-impatt li se jkollhom sal-2020 fuq is-sigurtà u s-saħħa l-innovazzjonijiet teknoloġiċi fl-impjiegi ekoloġiċi; jinnota wkoll li nġabret data dwar is-sigurtà u s-saħħa tan-nisa fil-post tax-xogħol;

      Governanza tal-Aġenzija

               3.

               Sab li l-ispejjeż ta’ governanza tal-Aġenzija kienu jammontaw għal 1,35 % tal-baġit, peress li għandha Bord ta’ Tmexxija b'84 membru u timpjega 64 membru tal-persunal (ċifri għas-sena finanzjarja 2008); ifakkar li dan jirrifletti r-Regolament (KE) Nru 2062/94, li kienet twaqqfet permezz tiegħu, li jipprova jilħaq preżenza ta’ tliet partijiet billi jinkludi s-sħab soċjali fil-Bord ta’ Tmexxija; jinnota li l-ħidma prattika ta’ kuljum tal-Aġenzija titmexxa minn Bureau ta’ 11-il membru, maħtur mill-Bord ta’ Tmexxija;

      Approprjazzjonijiet ittrasferiti

               4.

               Huwa mħasseb li l-Qorti tal-Awdituri rrappurtat għal darba oħra fl-2009 trasferimenti ta’ EUR 3 500 000 (47 % tal-impenji li saru) fir-rigward tal-attivitajiet operattivi (Titolu III) għas-sena baġitarja 2010; jenfasizza li din is-sitwazzjoni tindika dewmien fl-implimentazzjoni tal-attivitajiet tal-Aġenzija u mhix konformi mal-prinċipju baġitarju tal-annwalità; jirrikonoxxi li dan huwa parzjalment dovut għall-multiannwalità ta’ proġetti importanti; jirrikonoxxi, madankollu, li l-Aġenzija, fil-bidu tal-2010, stabbiliet mekkaniżmu ta’ rappurtar kull xahar biex tissorvelja l-implimentazzjoni tal-attivitajiet previsti fil-programm ta’ ħidma annwali tagħha u l-aspetti baġitarji korrispondenti;

               5.

               Jistieden lill-Aġenzija tnaqqas ir-rata akbar ta’ kanċellazzjoni u tinforma lill-awtorità ta’ kwittanza bl-azzjonijiet meħuda; jilqa' l-wegħda tal-Aġenzija li tagħti attenzjoni partikolari lill-impenji li jkunu għadhom miftuħa fi tmiem is-sena bil-ħsieb li tiddiżimpenja l-ammonti li ma jkunux meħtieġa biex jiġu koperti l-obbligi finanzjarji u legali sussegwenti;

      Verifika interna

               6.

               Jilqa' l-inizjattiva tal-Aġenzija li tipprovdi lill-awtorità ta’ kwittanza r-Rapport Annwali dwar l-Awditjar Intern tal-Aġenzija mħejji mis-Servizz tal-Awditjar Intern (IAS); iqis li dan huwa indikazzjoni ta’ trasparenza u eżempju ta’ prattika tajba li għandha tiġi segwita minn Aġenziji oħra;

               7.

               Jifraħ lill-Aġenzija għall-progress konsiderevoli li għamlet f'dan ir-rigward; jirrikonoxxi li r-rakkomandazzjonijiet kollha li huma “importanti ħafna” magħmula mill-IAS lill-Aġenzija ġew implimentati u ngħalqu b'mod adegwat, ħlief għar-rakkomandazzjoni dwar il-validazzjoni tas-sistemi tal-kontabilità, li tniżżlet għal “importanti” konsegwenza tal-implimentazzjoni parzjali tagħha; jistieden għalhekk lill-uffiċjal tal-kontabilità tal-Aġenzija biex jiddeskrivi l-metodoloġija użata fil-validazzjoni tas-sistema ta’ kontabilità tagħha; jappoġġa l-idea li tiġi żviluppata kooperazzjoni fin-Netwerk eżistenti tal-Kontabilisti tal-Aġenziji biex jiġu stabbiliti rekwiżiti komuni u tiġi żiluppata metodoloġija komuni għall-validazzjoni tas-sistema tal-kontabilità fl-aġenziji;

               8.

               Jinkoraġġixxi lill-Aġenzija tirrevedi l-listi biex tqabbel l-ispeċifiċitajiet tat-tranżazzjonijiet finanzjarji differenti u tagħmilhom disponibbli għall-persunal kollu;

               9.

               Jistieden barra minn hekk lill-Aġenzija tiffinalizza/taġġorna l-proċeduri ta’ dokumentazzjoni tagħha; jistieden b'mod partikolari lill-Aġenzija tipproduċi lista eżawrjenti tal-proċessi ewlenin li għandhom jitqabblu mal-proċeduri rikjesti, u li din il-lista tiġi aġġornata sistematikament;

      Rwol tal-koordinatur tan-netwerk tal-aġenziji

               10.

               Ifaħħar lill-aġenzija għall-ħidma effikaċi tagħha bħala koordinatur tan-netwerk tal-Aġenziji matul il-proċedura ta’ kwittanza tal-2009;

               11.

               Jirreferi, fir-rigward tal-osservazzjonijiet l-oħra li jakkumpanjaw id-Deċiżjoni dwar il-kwittanza u li huma ta’ natura orizzontali, għar-riżoluzzjoni tiegħu tal-10 ta’ Mejju 2011 (6) dwar il-prestazzjoni, il-ġestjoni finanzjarja u l-kontroll tal-aġenziji.

      (1)  ĠU C 338, 14.12.2010, p. 46.

      (2)  ĠU L 248, 16.9.2002, p. 1.

      (3)  ĠU L 216, 20.8.1994, p. 1.

      (4)  ĠU L 357, 31.12.2002, p. 72.

      (5)  ĠU L 252, 25.9.2010, p. 187.

      (6)  Testi adottati, P7_TA(2011)0163 (Ara paġna 269 ta’ dan il-Ġurnal Uffiċjali).


title: Deċiżjoni tal-Kummissjoni tat-2 ta’ Lulju 2014 li taġġorna l-Anness A tal-Ftehim Monetarju bejn l-Unjoni Ewropea u l-Prinċipat ta’ Monako

text:
               5.7.2014

               MT

               Il-Ġurnal Uffiċjali tal-Unjoni Ewropea

               C 211/3

         DEĊIŻJONI TAL-KUMMISSJONI
   tat-2 ta’ Lulju 2014
   li taġġorna l-Anness A tal-Ftehim Monetarju bejn l-Unjoni Ewropea u l-Prinċipat ta’ Monako
   (2014/C 211/04)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat il-Ftehim Monetarju tad-29 ta’ Novemberu 2011 bejn l-Unjoni Ewropea u l-Prinċipat ta’ Monako, u b’mod partikolari l-Artikolu 11(3) tiegħu,
   Billi:

               (1)

               L-Artikolu 11(2) tal-Ftehim Monetarju bejn l-Unjoni Ewropea u l-Prinċipat ta’ Monako (minn hawn’ il quddiem “il-Ftehim Monetarju”) jobbliga li l-Prinċipat ta’ Monako japplika l-istess regoli bħal dawk stabbiliti fir-Repubblika Franċiża għall-finijiet tat-traspożizzjoni tal-atti legali Ewropej li jikkonċernaw l-attivitajiet u r-regolamentazzjoni prudenzjali ta’ istituzzjonijiet ta’ kreditu u l-prevenzjoni ta’ riskji sistemiċi fis-sistemi ta’ settlement ta’ pagamenti u titoli inklużi fl-Anness A.

               (2)

               L-aġġornament tal-Anness A isir skont l-Artikolu 11(3) tal-Ftehim Monetarju li jipprevedi li l-Anness A jeħtieġ li jiġi aġġornat mill-Kummissjoni meta jsiru emendi ta’ kwalunkwe testi rilevanti kif ukoll kull darba li jiġi adottat test ġdid mill-Unjoni Ewropea,

               (3)

               Erbatax-il att legali li jikkonċernaw l-attivitajiet u r-regolamentazzjoni prudenzjali ta’ istituzzjonijiet ta’ kreditu u l-prevenzjoni ta’ riskji sistemiċi fis-sistemi ta’ settlement ta’ pagamenti u titoli ġew dan l-aħħar adottati u, għalhekk, għandhom jiżdiedu mal-Anness:

                           (1)

                           Id-Direttiva 2013/36/UE tal-Parlament Ewropew u tal-Kunsill tas-26 ta’ Ġunju 2013 dwar l-aċċess għall-attività tal-istituzzjonijiet ta’ kreditu u s-superviżjoni prudenzjali tal-istituzzjonijiet ta’ kreditu u tad-ditti tal-investiment, li temenda d-Direttiva 2002/87/KE u li tħassar id-Direttivi 2006/48/KE u 2006/49/KE madankollu, id-dispożizzjonijiet tat-Titolu V tad-Direttiva 2013/36/UE m’għandhomx jiżdiedu fl-Anness għaliex il-prinċipji ta’ libertà ta’ stabbiliment u l-libertà li jiġu pprovduti servizzi ma japplikawx għal il-Prinċipat ta’ Monako,

                           (2)

                           Id-Direttiva 2011/89/UE tal-Parlament Ewropew u tal-Kunsill tas-16 ta’ Novembru 2011 li temenda d-Direttivi 98/78/KE, 2002/87/KE, 2006/48/KE u 2009/138/KE fir-rigward tas-superviżjoni supplimentari tal-entitajiet finanzjarji f’konglomerati finanzjarji,

                           (3)

                           Ir-Regolament (UE) Nru 575/2013 tal-Parlament Ewropew u tal-Kunsill tas-26 ta’ Ġunju 2013 dwar ir-rekwiżiti prudenzjali għall-istituzzjonijiet ta’ kreditu u d-ditti tal-investiment u li jemenda r-Regolament (UE) Nru 648/2012,

                           (4)

                           Ir-Regolament (UE) Nru 648/2012 tal-Parlament Ewropew u tal-Kunsill tal-4 ta’ Lulju 2012 dwar derivati OTC, kontropartijiet ċentrali u repożitorji tad-dejta dwar it-tranżazzjonijiet Test b’relevanza għaż-ŻEE,

                           (5)

                           Ir-Regolament ta’ Delega tal-Kummissjoni (UE) Nru 1003/2013 tat-12 ta’ Lulju 2013 li jissupplimenta r-Regolament (UE) Nru 648/2012 tal-Parlament Ewropew u tal-Kunsill fir-rigward tat-tariffi imposti mill-Awtorità Ewropea tat-Titoli u s-Swieq fuq ir-repożitorji tat-tranżazzjonijiet,

                           (6)

                           Ir-Regolament ta’ Delega tal-Kummissjoni (UE) Nru 148/2013 tad-19 ta’ Diċembru 2012 li jissupplimenta r-Regolament (UE) Nru 648/2012 tal-Parlament Ewropew u tal-Kunsill dwar derivati OTC, kontropartijiet ċentrali u repożitorji tad-dejta dwar it-tranżazzjonijiet fir-rigward ta’ standards tekniċi regolatorji dwar id-dettalji minimi tad-dejta li trid tiġi rrapportata lir-repożitorji tad-dejta dwar it-tranżazzjonijiet,

                           (7)

                           Ir-Regolament ta’ Delega tal-Kummissjoni (UE) Nru 149/2013 tad-19 ta’ Diċembru 2012 li jissupplimenta r-Regolament (UE) Nru 648/2012 tal-Parlament Ewropew u tal-Kunsill fir-rigward tal-istandards tekniċi regolatorji dwar l-arranġamenti tal-ikklerjar indiretti, l-obbligu tal-ikklerjar, ir-reġistru pubbliku, l-aċċess għal ċentru tan-negozjar, kontropartijiet nonfinanzjarji, tekniki tal-mitigazzjoni tar-riskji għal kuntratti tad-derivattivi OTC mhux ikklerjati minn CCP,

                           (8)

                           Ir-Regolament ta’ Delega tal-Kummissjoni (UE) Nru 150/2013 tad-19 ta’ Diċembru 2012 li jissupplimenta r-Regolament (UE) Nru 648/2012 tal-Parlament Ewropew u tal-Kunsill dwar derivati OTC, kontropartijiet ċentrali u repożitorji tad-dejta dwar it-tranżazzjonijiet rigward standards tekniċi regolatorji li jispeċfikaw id-dettalji tal-applikazzjoni għar-reġistrazzjoni bħala repożitorju tat-tranżazzjonijiet,

                           (9)

                           Ir-Regolament ta’ Delega tal-Kummissjoni (UE) Nru 151/2013 tad-19 ta’ Diċembru 2012 li jissupplimenta r-Regolament (UE) Nru 648/2012 tal-Parlament Ewropew u tal-Kunsill dwar derivattivi OTC, kontropartijiet ċentrali u repożitorji tad-dejta dwar it-tranżazzjonijiet fir-rigward ta’ standards tekniċi regolatorji li jispeċifikaw id- dejta li trid tiġi ppubblikata u li għandha tkun disponibbli minn repożitorji tat-tranżazzjonijiet u standards operazzjonali biex tiġi aggregata, imqabbla u aċċessata d-dejta,

                           (10)

                           Ir-Regolament ta’ Delega tal-Kummissjoni (UE) Nru 152/2013 tad-19 ta’ Diċembru 2012 li jissupplimenta r-Regolament (UE) Nru 648/2012 tal-Parlament Ewropew u tal-Kunsill fir-rigward ta’ standards tekniċi regolatorji dwar rekwiżiti kapitali għall-kontropartijiet ċentrali,

                           (11)

                           Ir-Regolament ta’ Delega tal-Kummissjoni (UE) Nru 153/2013 tad-19 ta’ Diċembru 2012 li jissupplimenta r-Regolament (UE) Nru 648/2012 tal-Parlament Ewropew u tal-Kunsill fir-rigward ta’ standards tekniċi regolatorji dwar rekwiżiti għall-kontropartijiet ċentrali,

                           (12)

                           Ir-Regolament ta’ Implimentazzjoni tal-Kummissjoni (UE) Nru 1247/2012 tad-19 ta’ Diċembru 2012 li jistipula standards tekniċi ta’ implimentazzjoni rigward il-format u l-frekwenza tar-rapporti tan-negozju lir-repożitorji tad-dejta dwar it-tranżazzjonijiet skont ir-Regolament (UE) Nru 648/2012 tal-Parlament Ewropew u tal-Kunsill dwar derivati OTC, kontropartijiet ċentrali u repożitorji tad-dejta dwar it-tranżazzjonijiet,

                           (13)

                           Ir-Regolament ta’ Implimentazzjoni tal-Kummissjoni (UE) Nru 1248/2012 tad-19 ta’ Diċembru 2012 li jistipula l-istandards tekniċi ta’ implimentazzjoni rigward il-format tal-applikazzjonijiet għar-reġistrazzjoni ta’ repożitorji tat-tranżazzjonijiet skont ir-Regolament (UE) Nru 648/2012 tal-Parlament Ewropew u tal-Kunsill dwar derivattivi OTC, kontropartijiet ċentrali u repożitorji tad-dejta dwar it-tranżazzjonijiet,

                           (14)

                           Ir-Regolament ta’ Implimentazzjoni tal-Kummissjoni (UE) Nru 1249/2012 tad-19 ta’ Diċembru 2012 li jistabbilixxi standards tekniċi ta’ implimentazzjoni fir-rigward tal-format tar-rekords li għandhom jinżammu minn kontropartijiet ċentrali skont ir-Regolament (UE) Nru 648/2012 tal-Parlament Ewropew u tal-Kunsill dwar derivati OTC, kontropartijiet ċentrali u repożitorji tad-dejta dwar it-tranżazzjonijiet,

               (4)

               Żewġ atti legali għandhom jiġu imħassra mill-Anness għaliex ġew imħassra bid-Direttiva 2013/36/UE tal-Parlament Ewropew u tal-Kunsill tas-26 ta’ Ġunju 2013 dwar l-aċċess għall-attività tal-istituzzjonijiet ta’ kreditu u s-superviżjoni prudenzjali tal-istituzzjonijiet ta’ kreditu u tad-ditti tal-investiment, li temenda d-Direttiva 2002/87/KE u li tħassar id=Direttivi 2006/48/KE u 2006/49/KE (1):

                           (1)

                           Id-Direttiva 2006/49/KE tal-Parlament Ewropew u tal-Kunsill tal-14 ta’ Ġunju 2006 dwar l-adegwatezza tal-kapital ta’ kumpaniji tal-investiment u istituzzjonijiet ta’ kreditu (tfassil mil-ġdid);

                           (2)

                           Id-Direttiva 2006/48/KE tal-Parlament Ewropew u tal-Kunsill tal-14 ta’ Ġunju 2006 rigward il-bidu u t-tħaddim tan-negozju tal-istituzzjonijiet ta’ kreditu (imfassla mill-ġdid)

               (5)

               L-eċċezzjoni għall-applikazzjoni tat-Titolu III tad-Direttiva 2009/110/KE tal-Parlament Ewropew u tal-Kunsill (2) għandha titħassar minħabba li d-dispożizzjonijiet dwar il-ħruġ u rimborżabbiltà ta’ flus elettroniċi japplikaw għall-Prinċipat ta’ Monako.

               (6)

               L-Anness A għall-Ftehim Monetarju għandu għalhekk jiġi emendat skont dan,

         ADOTTAT DIN ID-DEĊIŻJONI:
   Artikolu Uniku
   L-Anness A tal-Ftehim Monetarju bejn l-Unjoni Ewropea u l-Prinċipat ta’ Monako huwa sostitwit bl-Anness ta’ din id-Deċiżjoni.

      Din id-Deċiżjoni tidħol fis-seħħ l-għada tal-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
      Magħmul fi Brussell, it-2 ta’ Lulju 2014.

            Għall-Kummissjoni

            Il-President

         José Manuel BARROSO

      (1)  ĠU L 176, 27.6.2013, p. 338.

      (2)  ĠU L 267, 10.10.2009, p. 7.

      ANNESS

         Leġiżlazzjoni Bankarja u Finanzjarja

      Id-Direttiva 2013/36/UE tal-Parlament Ewropew u tal-Kunsill tas-26 ta’ Ġunju 2013 dwar l-aċċess għall-attività tal-istituzzjonijiet ta’ kreditu u s-superviżjoni prudenzjali tal-istituzzjonijiet ta’ kreditu u tad-ditti tal-investiment, li temenda d-Direttiva 2002/87/KE u li tħassar id-Direttivi 2006/48/KE u 2006/49/KE (ĠU L 176, 27.6.2013, p. 338), bl-eċċezzjoni tat-Titolu V tagħha.
      Id-Direttiva tal-Kunsill 86/635/KEE tat-8 ta’ Diċembru 1986 dwar il-kontijiet annwali u l-kontijiet konsolidati ta’ banek u istituzzjonijiet finanzjarji oħrajn (ĠU L 372, 31.12.1986, p. 1).

         Emendati bis-segwenti:

      Id-Direttiva 2001/65/KE tal-Parlament Ewropew u tal-Kunsill tas-27 ta’ Settembru 2001 li temenda d-Direttivi 78/660/KEE, 83/349/KEE u 86/635/KEE fir-rigward tar-regoli ta’ valutazzjoni għall-kontijiet annwali u kkonsolidati ta’ ċerti tipi ta’ kumpanniji kif ukoll ta’ banek u istituzzjonijiet finanzjarji oħra (ĠU L 283, 27.10.2001, p. 28).
      Id-Direttiva 2003/51/KE tal-Parlament Ewropew u tal-Kunsill tat-18 ta’ Ġunju 2003 li temenda d-Direttivi 78/660/KEE, 83/349/KEE, 86/635/KEE u 91/674/KEE fuq il-bilanċ ta’ kontijiet annwali u konsolidati ta’ ċertu kumpaniji, banek u istituzzjonijiet finanzjarji u impriżi tal-assigurazzjoni (ĠU L 178, 17.7.2003, p. 16).
      Id-Direttiva 2006/46/KE tal-Parlament Ewropew u tal-Kunsill tal-14 ta’ Ġunju 2006 li temenda d-Direttivi tal-Kunsill 78/660/KEE dwar il-kontijiet annwali ta’ ċerti tipi ta’ kumpanniji, 83/349/KEE dwar kontijiet konsolidati, 86/635/KEE dwar il-kontijiet annwali u l-kontijiet konsolidati ta’ banek u istituzzjonijiet finanzjarji oħrajn u 91/674/KEE dwar il-kontijiet annwali u l-kontijiet konsolidati ta’ intrapriżi tal-assigurazzjoni (ĠU L 224, 16.8.2006, p. 1).
      Id-Direttiva 89/117/KEE tal-Kunsill tat-13 ta’ Frar 1989 dwar l-obbligi ta’ fergħat stabbiliti fi Stat Membru ta’ istituzzjonijiet ta’ kreditu u istituzzjonijiet finanzjarji li jkollhom l-uffiċċji ewlenin tagħhom barra dak l-Istat Membru rigward il-pubblikazzjoni tad-dokumenti tal-kontijiet annwali (ĠU L 44, 16.2.1989, p. 40).
      Id-Direttiva 94/19/KE tal-Parlament Ewropew u tal-Kunsill tat-30 ta’ Mejju 1994 dwar skemi ta’ garanzija għal depożiti (ĠU L 135, 31.5.1994, p. 5).

         Emendati bis-segwenti:

      Id-Direttiva 2005/1/KE tal-Parlament Ewropew u tal-Kunsill tad-9 ta’ Marzu 2005 li temenda d-Direttivi tal-Kunsill 73/239/KEE, 85/611/KEE, 91/675/KEE, 92/49/KEE u 93/6/KEE u d-Direttivi 94/19/KE, 98/78/KE, 2000/12/KE, 2001/34/KE, 2002/83/KE u 2002/87/KE, sabiex tiġi stabbilita struttura organizzattiva ġdida għall-kumitati dwar is-servizzi finanzjarji (ĠU L 79, 24.3.2005, p. 9).
      Id-Direttiva 2009/14/KE tal-Parlament Ewropew u tal-Kunsill tal-11 ta’ Marzu 2009 li temenda d-Direttiva 94/19/KE dwar skemi ta’ garanzija għal depożiti fir-rigward tal-livell ta’ kopertura u taż-żmien għar-rimbors (ĠU L 68, 13.3.2009, p. 3).
      Id-Direttiva 98/26/KE tal-Parlament Ewropew u tal-Kunsill tad-19 ta’ Mejju 1998 dwar finalità ta’ settlement fis-sistemi ta’ settlement ta’ pagamenti u titoli (ĠU L 166, 11.6.1998, p. 45).

         Emendata bis-segwenti:

      Id-Direttiva 2009/44/KE tal-Parlament Ewropew u tal-Kunsill tas-6 ta’ Mejju 2009 li temenda d-Direttiva 98/26/KE dwar il-finalità ta’ settlement fis-sistemi ta’ settlement ta’ pagamenti u titoli u d-Direttiva 2002/47/KE dwar arranġamenti finanzjarji kollaterali rigward sistemi konnessi u talbiet għal kreditu (ĠU L 146, 10.6.2009, p. 37).
      Id-Direttiva 2010/78/UE tal-Parlament Ewropew u tal-Kunsill tal-24 ta’ Novembru 2010 li temenda d-Direttivi 98/26/KE, 2002/87/KE, 2003/6/KE, 2003/41/KE, 2003/71/KE, 2004/39/KE, 2004/109/KE, 2005/60/KE, 2006/48/KE, 2006/49/KE, u 2009/65/KE fir-rigward tas-setgħat tal-Awtorità Superviżorja Ewropea (Awtorità Bankarja Ewropea), l-Awtorità Superviżorja Ewropea (Awtorità Ewropea tal-Assigurazzjoni u l-Pensjonijiet tax-Xogħol) u l-Awtorità Superviżorja Ewropea (Awtorità Ewropea tat-Titoli u s-Swieq) (ĠU L 331, 15.12.2010, p. 120).
      Id-Direttiva 2001/24/KE tal-Parlament Ewropew u tal-Kunsill tal-4 ta’ April 2001 fuq ir-riorganizzazzjoni u l-istralċ tal-istituzzjonijiet ta’ kreditu (ĠU L 125, 5.5.2001, p. 15).
      Id-Direttiva 2002/47/KE tal-Parlament Ewropew u tal-Kunsill tas-6 ta’ Ġunju 2002 dwar arranġamenti finanzjarji kollaterali (ĠU L 168, 27.6.2002, p. 43).

         Emendati bis-segwenti:

      Id-Direttiva 2009/44/KE tal-Parlament Ewropew u tal-Kunsill tas-6 ta’ Mejju 2009 li temenda d-Direttiva 98/26/KE dwar il-finalità ta’ settlement fis-sistemi ta’ settlement ta’ pagamenti u titoli u d-Direttiva 2002/47/KE dwar arranġamenti finanzjarji kollaterali rigward sistemi konnessi u talbiet għal kreditu (ĠU L 146, 10.6.2009, p. 37).
      Id-Direttiva 2002/87/KE tal-Parlament Ewropew u tal-Kunsill tas-16 ta’ Diċembru 2002 dwar is-superviżjoni supplimentari ta’ istituzzjonijiet ta’ kreditu, impriżi tal-assigurazzjoni u ditti tal-investiment f’konglomerat finanzjarju u li temenda d-Direttivi tal-Kunsill 73/239/KEE, 79/267/KEE, 92/49/KEE, 92/96/KEE, 93/6/KEE u 93/22/KEE, u d-Direttivi 98/78/KE u 2000/12/KE tal-Parlament Ewropew u tal-Kunsill, (ĠU L 35, 11.2.2003, p. 1).

         Emendata bis-segwenti:

      Id-Direttiva 2005/1/KE tal-Parlament Ewropew u tal-Kunsill tad-9 ta’ Marzu 2005 li temenda d-Direttivi tal-Kunsill 73/239/KEE, 85/611/KEE, 91/675/KEE, 92/49/KEE u 93/6/KEE u d-Direttivi 94/19/KE, 98/78/KE, 2000/12/KE, 2001/34/KE, 2002/83/KE u 2002/87/KE, sabiex tiġi stabbilita struttura organizzattiva ġdida għall-kumitati dwar is-servizzi finanzjarji (ĠU L 79, 24.3.2005, p. 9).
      Id-Direttiva 2008/25/KE tal-Parlament Ewropew u tal-Kunsill tal-11 ta’ Marzu 2008 li temenda d-Direttiva 2002/87/KE dwar is-superviżjoni supplementari ta’ istituzzjonijiet ta’ kreditu, impriżi ta’ assigurazzjoni u ditti tal-investiment f’konglomerat finanzjarju, fir-rigward tas-setgħat ta’ implimentazzjoni konferiti lill-Kummissjoni (ĠU L 81, 20.3.2008, p. 40).
      Id-Direttiva 2010/78/UE tal-Parlament Ewropew u tal-Kunsill tal-24 ta’ Novembru 2010 li temenda d-Direttivi 98/26/KE, 2002/87/KE, 2003/6/KE, 2003/41/KE, 2003/71/KE, 2004/39/KE, 2004/109/KE, 2005/60/KE, 2006/48/KE, 2006/49/KE, u 2009/65/KE fir-rigward tas-setgħat tal-Awtorità Superviżorja Ewropea (l-Awtorità Bankarja Ewropea), l-Awtorità Superviżorja Ewropea (l-Awtorità Ewropea tal-Assigurazzjoni u l-Pensjonijiet tax-Xogħol) u l-Awtorità Superviżorja Ewropea (l-Awtorità Ewropea tat-Titoli u s-Swieq) (ĠU L 331, 15.12.2010, p. 120).
      Id-Direttiva 2011/89/UE tal-Parlament Ewropew u tal-Kunsill tas-16 ta’ Novembru 2011 li temenda d-Direttivi 98/78/KE, 2002/87/KE, 2006/48/KE u 2009/138/KE fir-rigward tas-superviżjoni supplimentari tal-entitajiet finanzjarji f’konglomerati finanzjarji (ĠU L 326, 8.12.2011, p. 113).
      Id-Direttiva 2004/39/KE tal-Parlament Ewropew u tal-Kunsill tal-21 ta’ April 2004 dwar is-swieq fl-istrumenti finanzjarji li temenda d-Direttivi tal-Kunsill 85/611/KEE u 93/6/KEE u d-Direttiva 2000/12/KE tal-Parlament Ewropew u tal-Kunsill u li tħassar id-Direttiva tal-Kunsill 93/22/KEE għar-rigward tad-dispożizzjonijiet li japplikaw għall-istituzzjonijiet ta’ kreditu u minbarra l-Artikolu 15, 31 sa 33 u t-Titolu III (ĠU L 145, 30.4.2004, p. 1 - Corrigendum ĠU L 45, 16.2.2005, p. 18).

         Emendata bis-segwenti:

      Id-Direttiva 2006/31/KE tal-Parlament Ewropew u tal-Kunsill tal-5 ta’ April 2006 li temenda d-Direttiva 2004/39/KE dwar is-swieq fl-istrumenti finanzjarji, fir-rigward ta’ ċerti limiti ta’ żmien (ĠU L 114, 27.4.2006, p. 60).
      Id-Direttiva 2007/44/KE tal-Parlament Ewropew u tal-Kunsill tal- 5 ta’ Settembru 2007 li temenda d-Direttiva tal-Kunsill 92/49/KEE u d-Direttivi 2002/83/KE, 2004/39/KE, 2005/68/KE u 2006/48/KE fir-rigward tar-regoli ta’ proċedura u l-kriterji ta’ evalwazzjoni għall-evalwazzjoni prudenzjali tal-akkwisti u ż-żiediet fil-holdings fis-settur finanzjarju (ĠU L 247, 21.9.2007, p. 1).
      Id-Direttiva 2008/10/KE tal-Parlament Ewropew u tal-Kunsill tal-11 ta’ Marzu 2008 li temenda d-Direttiva 2004/39/KE dwar is-swieq fl-istrumenti finanzjarji, fir-rigward tas-setgħat ta’ implimentazzjoni konferiti lill-Kummissjoni (ĠU L 76, 19.3.2008, p. 33).
      Id-Direttiva 2010/78/UE tal-Parlament Ewropew u tal-Kunsill tal-24 ta’ Novembru 2010 li temenda d-Direttivi 98/26/KE, 2002/87/KE, 2003/6/KE, 2003/41/KE, 2003/71/KE, 2004/39/KE, 2004/109/KE, 2005/60/KE, 2006/48/KE, 2006/49/KE, u 2009/65/KE fir-rigward tas-setgħat tal-Awtorità Superviżorja Ewropea (l-Awtorità Bankarja Ewropea), l-Awtorità Superviżorja Ewropea (l-Awtorità Ewropea tal-Assigurazzjoni u l-Pensjonijiet tax-Xogħol) u l-Awtorità Superviżorja Ewropea (l-Awtorità Ewropea tat-Titoli u s-Swieq) (ĠU L 331, 15.12.2010, p. 120).

         Issupplimentata bis-segwenti:

      Ir-Regolament tal-Kummissjoni (KE) Nru 1287/2006 tal-Kummissjoni tal-10 ta’ Awwissu 2006 li jimplimenta d-Direttiva 2004/39/KE tal-Parlament Ewropew u tal-Kunsill dwar l-obbligi tad-ditti ta’ investiment li jżommu r-reġistri, ir-rapportaġġ tat-tranżazzjonijiet, it-trasparenza tas-suq, l-ammissjoni tal-istrumenti finanzjarji għan-negozjar, u t-termini ddefiniti għall-finijiet ta’ dik id-Direttiva (ĠU L 241, 2.9.2006, p. 1).
      Id-Direttiva tal-Kummissjoni 2006/73/KE tal-10 ta’ Awwissu 2006 li timplimenta d-Direttiva 2004/39/KE tal-Parlament Ewropew u tal-Kunsill rigward ir-rekwiżiti organizzattivi u l-kundizzjonijiet ta’ ħidma tal-kumpaniji tal-investiment u t-termini definiti għall-għanijiet ta’ dik id-Direttiva (ĠU L 241, 2.9.2006, p. 26).
      Id-Direttiva 2009/110/KE tal-Parlament Ewropew u tal-Kunsill tas-16 ta’ Settembru 2009 dwar il-bidu, l-eżerċizzju u s-superviżjoni prudenzjali tan-negozju tal-istituzzjonijiet tal-flus elettroniċi li temenda d-Direttivi 2005/60/KE u 2006/48/KE u li tħassar id-Direttiva 2000/46/KE (ĠU L 267, 10.10.2009, p. 7).
      Id-Direttiva 2007/64/KE tal-Parlament Ewropew u tal-Kunsill tat-13 ta’ Novembru 2007 dwar is-servizzi ta’ ħlas fis-suq intern li temenda d-Direttivi 97/7/KE, 2002/65/KE, 2005/60/KE u 2006/48/KE u li tħassar id-Direttiva 97/5/KE: għar-rigward tad-dispożizzjonijiet tat-Titoli I u II tad-Direttiva 2007/64/KE (ĠU L 319, 5.12.2007, p. 1 - Corrigendum ĠU L 187, 18.7.2009, p. 5).

         Emendati bis-segwenti:

      Id-Direttiva 2009/111/KE tal-Parlament Ewropew u tal-Kunsill tas-16 ta’ Settembru 2009 li temenda d-Direttivi 2006/48/KE u 2006/49/KE u 2007/64/KE dwar banek affiljati ma’ istituzzjonijiet ċentrali, ċerti elementi ta’ fondi proprji, espożizzjonijiet kbar, arranġamenti superviżorji, u l-ġestjoni tal-kriżijiet (ĠU L 302, 17.11.2009, p. 97).
      Ir-Regolament (UE) Nru 1093/2010 tal-Parlament Ewropew u tal-Kunsill tal-24 ta’ Novembru 2010 li jistabbilixxi Awtorità Superviżorja Ewropea (Awtorità Bankarja Ewropea) u li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/78/KE (ĠU L 331, 15.12.2010, p. 12).
      Ir-Regolament (UE) Nru 575/2013 tal-Parlament Ewropew u tal-Kunsill tas-26 ta’ Ġunju 2013 dwar ir-rekwiżiti prudenzjali għall-istituzzjonijiet ta’ kreditu u d-ditti tal-investiment u li jemenda r-Regolament (UE) Nru 648/2012 (ĠU L 176, 27.6.2013, p. 1).
      Ir-Regolament (UE) Nru 648/2012 tal-Parlament Ewropew u tal-Kunsill tal-4 ta’ Lulju 2012 dwar derivati OTC, kontropartijiet ċentrali u repożitorji tad-data dwar it-tranżazzjonijiet (ĠU L 201, 27.7.2012, p. 1).

         Issupplimentati bis-segwenti:

      Ir-Regolament ta’ Delega tal-Kummissjoni (UE) Nru 1003/2013 tat-12 ta’ Lulju 2013 li jissupplimenta r-Regolament (UE) Nru 648/2012 tal-Parlament Ewropew u tal-Kunsill fir-rigward tat-tariffi imposti mill-Awtorità Ewropea tat-Titoli u s-Swieq fuq ir-repożitorji tat-tranżazzjonijiet (ĠU L 279, 19.10.2013, p. 4).
      Ir-Regolament ta’ Delega tal-Kummissjoni (UE) Nru 148/2013 tad-19 ta’ Diċembru 2012 li jissupplimenta r-Regolament (UE) Nru 648/2012 tal-Parlament Ewropew u tal-Kunsill dwar derivattivi OTC, kontropartijiet ċentrali u repożitorji tad-dejta dwar it-tranżazzjonijiet fir-rigward ta’ standards tekniċi regolatorji dwar id-dettalji minimi tad-dejta li trid tiġi rrapportata lir-repożitorji tat-tranżazzjonijiet (ĠU L 52, 23.2.2013, p. 1).
      Ir-Regolament ta’ Delega tal-Kummissjoni (UE) Nru 149/2013 tad-19 ta’ Diċembru 2012 li jissupplimenta r-Regolament (UE) Nru 648/2012 tal-Parlament Ewropew u tal-Kunsill fir-rigward tal-istandards tekniċi regolatorji dwar l-arranġamenti tal-ikklerjar indiretti, l-obbligu tal-ikklerjar, ir-reġistru pubbliku, l-aċċess għal ċentru tan-negozjar, kontropartijiet nonfinanzjarji, tekniki tal-mitigazzjoni tar-riskji għal kuntratti tad-derivattivi OTC mhux ikklerjati minn CCP (ĠU L 52, 23.2.2013, p. 11).
      Ir-Regolament ta’ Delega tal-Kummissjoni (UE) Nru 150/2013 tad-19 ta’ Diċembru 2012 li jissupplimenta r-Regolament (UE) Nru 648/2012 tal-Parlament Ewropew u tal-Kunsill dwar derivattivi OTC, kontropartijiet ċentrali u repożitorji tad-dejta dwar it-tranżazzjonijiet rigward standards tekniċi regolatorji li jispeċfikaw id-dettalji tal-applikazzjoni għar-reġistrazzjoni bħala repożitorju tat-tranżazzjonijiet (ĠU L 52, 23.2.2013, p. 25).
      Regolament ta’ Delega tal-Kummissjoni (UE) Nru 151/2013 tad-19 ta’ Diċembru 2012 li jissupplimenta r-Regolament (UE) Nru 648/2012 tal-Parlament Ewropew u tal-Kunsill dwar derivattivi OTC, kontropartijiet ċentrali u repożitorji tad-dejta dwar it-tranżazzjonijiet fir-rigward ta’ standards tekniċi regolatorji li jispeċifikaw id-dejta li trid tiġi ppubblikata u li għandha tkun disponibbli minn repożitorji tat-tranżazzjonijiet u standards operazzjonali biex tiġi aggregata, imqabbla u aċċessata d-dejta (ĠU L 52, 23.2.2013, p. 33).
      Ir-Regolament ta’ Delega tal-Kummissjoni (UE) Nru 152/2013 tad-19 ta’ Diċembru 2012 li jissupplimenta r-Regolament (UE) Nru 648/2012 tal-Parlament Ewropew u tal-Kunsill fir-rigward ta’ standards tekniċi regolatorji dwar rekwiżiti kapitali għall-kontropartijiet ċentrali (ĠU L 52, 23.2.2013, p. 37).
      Ir-Regolament ta’ Delega tal-Kummissjoni (UE) Nru 153/2013 tad-19 ta’ Diċembru 2012 li jissupplimenta r-Regolament (UE) Nru 648/2012 tal-Parlament Ewropew u tal-Kunsill fir-rigward ta’ standards tekniċi regolatorji dwar rekwiżiti għall-kontropartijiet ċentrali (ĠU L 52, 23.2.2013, p. 41).
      Ir-Regolament ta’ Implimentazzjoni tal-Kummissjoni (UE) Nru 1247/2012 tad-19 ta’ Diċembru 2012 li jistipula standards tekniċi ta’ implimentazzjoni rigward il-format u l-frekwenza tar-rapporti tan-negozju lir-repożitorji tat-tranżazzjonijiet skont ir-Regolament (UE) Nru 648/2012 tal-Parlament Ewropew u tal-Kunsill dwar derivati OTC, kontropartijiet ċentrali u repożitorji tad-dejta dwar it-tranżazzjonijiet (ĠU L 52, 21.12.2012, p. 20).
      Ir-Regolament ta’ Implimentazzjoni tal-Kummissjoni (UE) Nru 1248/2012 tad-19 ta’ Diċembru 2012 li jistipula l-istandards tekniċi ta’ implimentazzjoni rigward il-format tal-applikazzjonijiet għar-reġistrazzjoni ta’ repożitorji tat-tranżazzjonijiet skont ir-Regolament (UE) Nru 648/2012 tal-Parlament Ewropew u tal-Kunsill dwar derivattivi OTC, kontropartijiet ċentrali u repożitorji tad-dejta dwar it-tranżazzjonijiet (ĠU L 52, 21.12.2012, p. 30).
      Ir-Regolament ta’ Implimentazzjoni tal-Kummissjoni (UE) Nru 1249/2012 tad-19 ta’ Diċembru 2012 li jistabbilixxi standards tekniċi ta’ implimentazzjoni fir-rigward tal-format tar-rekords li għandhom jinżammu minn kontropartijiet ċentrali skont ir-Regolament (UE) Nru 648/2012 tal-Parlament Ewropew u tal-Kunsill dwar derivati OTC, kontropartijiet ċentrali u repożitorji tad-dejta dwar it-tranżazzjonijiet (ĠU L 52, 21.12.2012, p. 32)


title: Deċiżjoni tal-Kumitat Politiku u ta' Sigurtà (PESK) 2015/173 tat- 3 ta' Frar 2015 dwar il-ħatra ta' Kmandant tal-Missjoni tal-UE għall-missjoni militari tal-Unjoni Ewropea biex tikkontribwixxi għat-taħriġ tal-forzi tas-sigurtà tas-Somalja (EUTM Somalia) u li tħassar id-Deċiżjoni EUTM Somalia/1/2013 (EUTM) SOMALIA/1/2015

text:
               5.2.2015

               MT

               Il-Ġurnal Uffiċjali tal-Unjoni Ewropea

               L 29/14

         DEĊIŻJONI TAL-KUMITAT POLITIKU U TA' SIGURTÀ (PESK) 2015/173
   tat-3 ta' Frar 2015
   dwar il-ħatra ta' Kmandant tal-Missjoni tal-UE għall-missjoni militari tal-Unjoni Ewropea biex tikkontribwixxi għat-taħriġ tal-forzi tas-sigurtà tas-Somalja (EUTM Somalia) u li tħassar id-Deċiżjoni EUTM Somalia/1/2013 (EUTM) SOMALIA/1/2015
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2010/96/PESK tal-15 ta' Frar 2010 dwar missjoni militari tal-Unjoni Ewropea biex tikkontribwixxi għat-taħriġ tal-forzi tas-sigurtà tas-Somalja (1), u b'mod partikolari l-Artikolu 5 tagħha,
   Billi:

               (1)

               Skont l-Artikolu 5(1) tad-Deċiżjoni 2010/96/PESK, il-Kunsill awtorizza lill-Kumitat Politiku u ta' Sigurtà (KPS), f'konformità mal-Artikolu 38 tat-Trattat dwar l-Unjoni Ewropea, sabiex jieħu d-deċiżjonijiet rilevanti rigward il-kontroll politiku u d-direzzjoni strateġika ta' EUTM Somalia, inklużi d-deċiżjonijiet dwar il-ħatra tal-Kmandant tal-Missjoni tal-UE.

               (2)

               Fis-17 ta' Diċembru 2013, il-KPS adotta d-Deċiżjoni EUTM Somalia/1/2013 (2) li taħtar lill-Brigadier Ġeneral Massimo MINGIARDI bħala Kmandant tal-Missjoni tal-UE għall-EUTM Somalia.

               (3)

               Fit-18 ta' Frar 2014, l-Italja pproponiet il-ħatra tal-Brigadier Ġeneral Antonio MAGGI bħala l-Kmandant il-ġdid tal-Missjoni tal-UE għall-EUTM Somalia biex jissostitwixxi lill-Brigadier Ġeneral Massimo MINGIARDI.

               (4)

               Fit-8 ta' Jannar 2015, il-Kumitat Militari tal-UE rrakkomanda li l-KPS jaħtar lill-Brigadier Ġeneral Antonio MAGGI bħala Kmandant tal-Missjoni tal-UE għall-EUTM Somalia biex jissostitwixxi lill-Brigadier Ġeneral Massimo MINGIARDI.

               (5)

               Id-Deċiżjoni EUTM Somalia/1/2013 għandha titħassar.

               (6)

               F'konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness għat-Trattat dwar l-Unjoni Ewropea u għat-Trattat dwar il-Funzjonament tal-Unjoni Ewropea, id-Danimarka ma tiħux sehem fl-elaborazzjoni u fl-implimentazzjoni ta' deċiżjonijiet u azzjonijiet tal-Unjoni li għandhom implikazzjonijiet ta' difiża. Konsegwentement, id-Danimarka mhijiex qed tipparteċipa fl-adozzjoni ta' din id-Deċiżjoni u la hija marbuta biha u lanqas mhija soġġetta għall-applikazzjoni tagħha,

         ADOTTA DIN ID-DEĊIŻJONI:
   Artikolu 1
   Il-Brigadier Ġeneral Antonio MAGGI huwa b'dan maħtur Kmandant tal-Missjoni tal-UE għall-missjoni militari tal-Unjoni Ewropea biex tikkontribwixxi għat-taħriġ tal-forzi tas-sigurtà tas-Somalja (EUTM Somalia) mit-8 ta' Marzu 2015.
   Artikolu 2
   Id-Deċiżjoni EUTM Somalia/1/2013 hija b'dan imħassra.
   Artikolu 3
   Din id-Deċiżjoni għandha tidħol fis-seħħ fit-8 ta' Marzu 2015.

      Magħmul fi Brussell, it-3 ta' Frar 2015.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 44, 19.2.2010, p. 16.

      (2)  Deċiżjoni tal-Kumitat Politiku u ta' Sigurtà EUTM Somalia/1/2013 tas-17 ta' Diċembru 2013 dwar il-ħatra ta' Kmandant tal-Missjoni tal-UE għall-missjoni militari tal-Unjoni Ewropea biex tikkontribwixxi għat-taħriġ tal-Forzi Armati tas-Somalja (EUTM Somalia) (ĠU L 346, 20.12.2013, p. 53).


1. Deċiżjoni tal-Parlament Ewropew ta' l-24 ta' April 2007 dwar il-kwittanza għall-implimentazzjoni tal-baġit ġenerali ta' l-Unjoni Ewropea għas-sena finanzjarja 2005, Taqsima VIIIA - Ombudsman Ewropew (C6-0471/2006 - 2006/2063(DEC))